text: शनिदिन मधुबनी मे बिहारक प्रख्यात चिकित्सक अशोक ठाकुरक हार्ट हास्पीटलक उद्घाटन भेल। गरीब आ पिछड़ल एहि जिला लेल इ एकटा सपनाक पूरा हेबाक समान छल। मुख्यमंत्री नीतीश कुमार अपन हाथ स एहि अस्पताल कए लोकार्पित केलथि। एहि अवसर पर मधुबनीक सांसद हुकुमदेव नारायण यादव सेहो उपस्थित छलाह। मुदा सभा कए संबोधित करबाक मौका भेटल जगन्नाथ मिश्र कए। ज्ञात हुए जे हुकुमदेव क पुत्र अशोक यादव सेहो विधायक छथि आ दूनू गोटे मिल कए जिलाक दू टा चीनी मिल खोलबा लेल जी जान लगौने छथि। ओ चीनी मिल जे पूर्व मुख्यमंत्री आ महान अर्थशास्त्री जगन्नाथ मिश्रक सुयोग्य नेतृत्व मे कंगाल बनि बंद भ गेल। आइ जगन्नाथ मिश्र सक्रिय राजनीति स अलग भ गेल या करि देल गेल छथि। लेकिन ठाकुरजीक ब्राह्मïïणवाद कहि या पिछला कोनो संबंध जे हुकुमदेव क स्थान पर जगन्नाथ मिश्र कए सभा मे बजबाक मौका देल गेल। इ समस्त कार्यक्रम कए एक प्रकार स विवादास्पद बना देलक। आइ पूरा मधुबनी जिला जगन्नथ मिश्रक पिछला साल देल ओ बयान नहि बिसरलक अछि जाहि मे ओ कहने रहथि जे कोसीक बाढ़ स ओ एतबा दुखी छथि जे राजनीति स संन्यास ल ‘बलुआ’ मे रहि लोकक सेवा करय चाहैत छथि। इ बयान झंझारपुरक जनता लेल गारि स कम नहि छल। पिछला 40 साल स बाढ़ झेल रहल झंझारपुरक लेल हुनकर कहियो एहन भावपूर्ण बयान नहि आयल जखनकि एहि ठामक जनताक वोट स ओ बिहारक मुख्यमंत्री बनलाह। आइ धरि झंझारपुर सड़क मार्ग स स्वतंत्र रूप स नहि जुडि़ सकल अछि। रेलवेक भीख पर लोक बस अथवा गाड़ी स झंझारपुर जाइत अछि। इ त राजदक पूर्व सांसद देवेंद्र प्रसाद क प्रयास कहू जे नार्थ-इस्ट कॉरिडोर बरौनी क बदला मे झंझारपुर द कए गेल आ एहि बाट रहित इलाका कए राष्टï्रीय राजमार्ग भेटल। मिथिला मे उद्योग हुए या शिक्षाक स्तर देखल जाए त कोन एहन क्षेत्र अछि जेकर बंटाधार जगन्नाथ मिश्रक कार्यकाल मे नहि भेल। इ अलग गप अछि जे लालू प्रसाद हुनक एहि प्रयास कए आओर आगू बढ़ा अपन चेला धर्मक निर्वाह केलथि। आइ विकासक कोनो मंच पर जगन्नाथ मिश्र कए देखि आयोजनकर्ता स इ पूछबाक इच्छा भ जाइत अछि जे आखिर हुनकर स्मरण शक्ति मात्र 20 सालक किया अछि। ओ किया इ बिसरी जाइत छथि जे मिथिलाक रीढ़ कहल जाइवाला चीनी मिल कोना बंद भेल, ओ कोना बिसरी जाइत छथि जे विश्वविद्यालय मे अराजकता कए अनलक। महात्मा गांधी सेतु आई अपन अंतिम सांस ल रहल अछि। एहि पुलक एहि स्थिति लेल के जिम्मेदार अछि। आइ नीतीश अभियंता स एहि पुल कए बचेबा लेल गुहार लगा रहल छथि, मुदा जगन्नाथ मिश्र स कियो किया नहि पूछबाक हिम्मत जुटा रहल अछि जे एहन कोन चमनागिरी करब जरूरी छल जे पुल तैयार हेबा स पूर्व तत्कालीन प्रधानमंत्री इंदिरा गांधीक हाथ स एकर उद्घाटन करा देल गेल। बिहारक विकास लेल जरूरी अछि जे जगन्नाथ मिश्र क सबटा उपलब्धि कए स्मरण मे राखल जाए किया कि ओ हमरा इ कहैत रहत जे एकटा नेता कोनो बिहारी गौरव कए गारि बना देलक। ताहि लेल जगन्नाथ मिश्र कए मंच पर रहबा स ककरो आपत्ति नहि मुदा जे इलाकाक विकास लेल प्रयास करि रहल अछि ओकर उपेक्षा नहि हेबाक चाही, चाहे ओ कोनो दल, कोनो जाति या कोनो क्षेत्र स हुए । आशा अछि ठाकुर जी अपन एहि गलतीक सुधार करबा लेल प्रयास करताह। ओना अस्पताल खोलबा लेल हुनका कोटि-कोटि धन्यवाद।


c: text/html

text:
Results for आलेख
हू वाज विद्यापति : बदलैत परिवेश सँ उपजैत प्रश्न
मनुष्य जहिया पहिल प्रश्न पुछलक, मानवता तहिये परिपक्व भए गेल छल। प्रश्न पुछबाक आवेगक अभाव भेने समाजक गतिशीलता समाप्त समाप्त होबए लगैत छैक। ...
Unknown - मई 08, 2017
हू वाज विद्यापति : बदलैत परिवेश सँ उपजैत प्रश्न Reviewed by Unknown on मई 08, 2017 Rating: 5
सरल-सहज-सरस -सुबोध: स्मृति शेष
आँखि नोरायल अछि। शोणित हेमाल भ' रहल अछि। लिखू तँ की लिखू ? जे सुनल से कोना लिखू ? मोन पड़ैत छथि सुबोध। आँखि मे संसारक भावुकता समेटन...
बालमुकुन्द - मार्च 08, 2017
सरल-सहज-सरस -सुबोध: स्मृति शेष Reviewed by बालमुकुन्द on मार्च 08, 2017 Rating: 5
सोशल मीडिया आ मैथिली
जेना की शीर्षक सँ ज्ञात भऽ रहल अछि, एहि लेख मे हम 'सोशल मीडिया' आ 'सोशल मीडियाक मैथिली' पर बात करब. मुदा ओहि सँ पहिने...
बालमुकुन्द - मार्च 06, 2016
सोशल मीडिया आ मैथिली Reviewed by बालमुकुन्द on मार्च 06, 2016 Rating: 5
उन्मुक्त कविताक नबका ट्रेंड 'अकासतर बैसकी'
ओना तं सोशल मीडिया'क यूज अपना समाजक बेसी लोक द्वारा आरोप-प्रत्यारोप, गारा-गरौअल, वाद-विवाद आ अपन-अपन नाम चमकेबाक लेल कयल जाइत रहल अछ...
बालमुकुन्द - मार्च 05, 2016
उन्मुक्त कविताक नबका ट्रेंड 'अकासतर बैसकी' Reviewed by बालमुकुन्द on मार्च 05, 2016 Rating: 5
मैथिली भाषा ओ साहित्य
शरदिंदु चौधरी बिहारक (मिथिला)क मूल भाषाक रूपमे मैथिली सभ तरहेँ समृद्ध अछि तकरा कोनो तरहेँ अस्वीकार नहि कयल जा सकैछ. से एहि कारणे जे ...
बालमुकुन्द - अगस्त 26, 2015
मैथिली भाषा ओ साहित्य Reviewed by बालमुकुन्द on अगस्त 26, 2015 Rating: 5
चिंतन : मैथिली भाषा ओ छात्र समुदाय
मैथिली भाषाक विकास कोना होयत ... एहि बिषय पर चर्चा , परिचर्चा लगभग सब गोष्ठी , सेमिनारमे होइत रहल अछि ।मुदा धरातलपर मैथिलीक स्थिति ककरो...
बालमुकुन्द - फ़रवरी 14, 2015
चिंतन : मैथिली भाषा ओ छात्र समुदाय Reviewed by बालमुकुन्द on फ़रवरी 14, 2015 Rating: 5
यात्रीजी कें स्मरण करैत...
मैथिली साहित्य...खास क' मैथिली कविता मे जखन प्रगतिशील, यथार्थवादी आ आधुनिकता सं लैस रचना संसारक गप्प उठैत अछि तं सभ सं पहिने ...
बालमुकुन्द - जनवरी 25, 2015
यात्रीजी कें स्मरण करैत... Reviewed by बालमुकुन्द on जनवरी 25, 2015 Rating: 5
सदस्यता लें संदेश ( Atom )

robotstxt: allowed

filter: keep


text:
16 जनवरी- बिहारशरीफ, आरा, बक्सर, सासाराम, जहानाबाद आओर गया23 जनवरी- दरभंगा, बेगूसराय, भागलपुर, पूर्णिया, मुजफ्फरपुर, छपरा आओर मोतिहारी30 जनवरी- पटना
नवका- पुरनका लेख सर्च करु...
सुपर 30 जैसन मुफ्त कोचिंग देबय के तैयारी
निशुल्क शिक्षा प्रतियोगिता परीक्षा 2011
आनंद कुमार जीक सुपर 30 सं प्रेरणा ल कइटा दोसर कोचिंग संस्थान सेहो गरीब...आर्थिक रूप सं कमजोर छात्र के मुफ्त कोचिंग देबय के तैयारी मे अछि. बिहार जतय छात्र सभ मे इंजीनियरिंग...मेडिकल के लsक विशेष रुझान रहय छनि ओतेय के लेल ई नीक खबर अछि.
पटना मे इंजीनियरिंग तैयारी के लेल कोचिंग कराबय वाला एकटा संस्थान अछि ब्रिलिएंट साइंस कोचिंग. ब्रिलिएंट साइंस कोचिंग राज्य के 120 विद्यार्थी के मुफ्त कोचिंग देबय के मन बनौलक अछि.
एहि के लेल एकटा परीक्षा लेल जाएत. टॉप 120 विद्यार्थी के निशुल्क कोचिंग के व्यवस्था कएल जाएत. किछ विद्यार्थी के स्कॉलशिप सेहो देल जाएत. ओ परीक्षाक रैंकिंग पर निर्भर करैत अछि.
एहि के लेल अखन जे विद्यार्थी 10वीं मे छथिन्ह ओ एकर फॉर्म भरि सकय छथिन्ह. फॉर्म 6 जनवरी तक मिलत जकरा 8 जनवरी तक जमा करय पड़त. मुदा पटना सेंटर वाला के 18 जनवरी तक जमा करय के सुविधा छनि. फॉर्म भरय के चार्ज अछि 350 टका.
सेंटर के हिसाब सं परीक्षा तीन दिन राखल गेल अछि...
परीक्षा मे मैथ के 20, फिजिक्स के 20, केमेस्ट्री के 20 आओर मानसिक योग्यता केर 15 टा ऑब्जेक्टिव टाइप के सवाल रहत. कुल 75अंक के 75टा सवाल. 70 प्रतिशत सं बेसि अंक पाबय वाला के इंटरव्यू के लेल बुलाएल जएतन्हि.
रिजल्ट 22 मार्च के निकलत. पास होए वाला छात्र के आईएससी के पढ़ाई के संग इंजीनियरिंग के तैयारी मुफ्त मे कराएल जाएत.
एहि बारे मे बेसि जानकारी अहां ब्रिलिएंट साइंस कोचिंग सं ल सकय छी. पता अछि-
ब्रिलिएंट साइंस कोचिंग
ब्रिलिएंट हाउस ( कृष्णा अपार्टमेंट के सामने)
बोरिंग रोड पटना
हेल्पलाइन नंबर-
93868-06850
93868-06851
93868-06852
ब्रिलिएंट के ई नीक कदम अछि मुदा ओ सच मे सीरियस भ ई करैत चाहैत अछि आ सिर्फ नाम कमाएल लेल आओर अपन कोचिंग संस्थान के नाम चमकाबय लेल ई त आगां पता चलत.
सदस्यता लें टिप्पणियाँ भेजें (Atom)


text:
मकवानपुर जिला
मकवानपुर जिला नेपालक मध्यमाञ्चल विकास क्षेत्रक नारायणी अञ्चलमे अवस्थित एक जिला छी । ई जिलाके मेची -महाकाली अञ्चलके राजधानीसँ सम्बन्ध स्थापित करैवला जिलाक रूपमे जानल जाइत अछि । उत्तरदिस करिब ६६ किलोमिटर लम्बा महाभारत श्रृङ्खला आ दक्षिणदिस करिब ९२ किलोमिटर लम्बा चुरे पर्वत (सिवालिक पहाड)क कोखमे ई जिला अवस्थित अछि। राजधानी प्रवेशक मुख्य मार्गक रूपमे परिचित ई जिला राजधानी काठमाडौं आ ऐतिहासिक जिला ललितपुरसँ सीमाबद्ध भऽ रहल अछि। त्रिभुवन राजपथ आ महेन्द्र राजमार्गक निर्माण भेलाक बाद ई जिला भऽ देशक पूर्व तथा पश्चिम आवागमन अत्यन्त सहज भेल अछि। ई जिलाक सदरमुकाम हेटौंडासँ फाखेल-हुमानेभञ्ज्याङ्ग-फर्पिङ्ग होइत कम समयमे काठमाडौं पहुँचै लेल वैकल्पिक मार्ग सेहो निर्माण भेल अछि। ई जिला देशक तेसर बड्का औद्योगिक जिलामे पडैत अछि। एतय बहुतरास प्राकृतिक मनोरम स्थलसभ रहल अछि। शान्त शीतल वातावरण जे किनको मन जित सकैत अछि। चितवन राष्ट्रिय निकुञ्ज आ पर्सा वन्यजन्तु आरक्ष सहो एहि जिलाक किछ भू-भाग ओगटने अछि। सेन वंशीय राजासभक दरबार मकवानपुरगढी (बडा महाराजाधिराज पृथ्वीनारायण शाहक ससुरारि सेहो), सामारिक दृष्टिसँ महत्वपूर्ण स्थान चिसापानी गढी, पर्यटकीय स्थल शहीद स्मारक, लाली गुराँस आ सुनगाभाक प्राकृतिक सङ्ग्रहालयसभ ई जिलाक सौर्न्दर्य आओर बढेने अछि। ई जिलामे नेपालक एकमात्र मानव निर्मित ताल अछि जकरा इन्द्र सरोवर वा कुलेखानी नामसँ जानल जाइत अछि । ई तालके पानिसँ कुलेखानी प्रथम कुलेखानी द्वितीय आ कुलेखानी तृतीय(हाल निर्माणाधीन) मे विद्युत उत्पादन कएल जाइत अछि । जे नेपाल विद्युत प्राधिकरण कऽ ब्याकअपके रूपमे रहल अछि।
जिलाक नामाकरण
ई जिलाक नामाकरण सेनवंशीय प्रतापी राजा मुकुन्द सेनक नाम अप्रभंश होइत माकन्दपुरसँ अन्तमे मकवानपुर भेल जनश्रुती एतय प्रचलित अछि।[२][३]
ऐतिहासिक पक्ष
ई जिलाक सामाजिक, धार्मिक, सांस्कृतिक आ आर्थिक पक्षसभक सम्बन्धमे व्यवस्थित ढङ्गसँ ऐतिहासिक अध्ययन भेल नै देखबैत अछि । किम्वदन्ती आ फाटफुट निकलल लेखसभ अध्ययनक आधारमे महाभारतकालसँ ई जिला विभिन्न प्रसङ्गमे आबैत गेल अछि। वनबासक क्रममे पाँच पाण्डवसभ ई जिलामे आबि आ भीमसेन हेडम्बा राक्षसक बध करि हुनकर नामसँ हेटौंडा नामकरण भेल जनश्रुति प्रचलित अछि। हेडम्बा राक्षसक बहिन भूटनीसंग भीमसेनक विवाह भऽ घटोतकच पुत्र जन्मल आ ओही भूटनीक नामसँ हेटौंडाक प्रसिद्ध मन्दिर भूटनदेवी स्थापना कएल गेल सेहो जनश्रुति अछि।
ई जिलामे आदिवासी जनजातिक रूपमे रहल राई (देवास) जातिसभ दक्षिण पूर्वी बागमती नदी किनारक आसपास तीन-चार सौ वर्ष पहिनेसँ बसोबास करैत आएल छल आ फापरवारी गाविस वार्ड नम्बर १ झुरझुरे ओ सभक राजधानी रहल जनश्रुति अछि। ओहिना बेतिनी गाविसमे तामाङ्ग जातिसभक घिसिङ्ग राजाक दरबार छल कहिक मान्यता आ हाल ई जिलामे ५० प्रतिशतक हाराहारीमे रहल तामाङ्ग जातिसभक बाहुल्य ओकर सबुत भऽ सकैत छी।
आई सँ २३ सय वर्ष पहिने नेपालक भ्रमणमे आवैत काल चित्लाङ्गमे सम्राट अशोकक पुत्री चारुमती स्थापना केनए चैत्यसँ लऽ लिच्छवी कालीन राजा नरेन्द्रदेवक राजा प्रमाणित करैवाला एक मात्र शिलालेख पृथ्वीनारायण शाहक ससुरारि अर्थात् मकुन्ददेवक दरबार रहल मकवानपुरगढी आ सामरिक हिसाबसँ महत्वपूर्ण भेल काली तोप रहल आ उपत्यकासँ बाहर जाइत काल जाँच करवाक आ राहदानी देवाक प्रचलन तथा राणकालीन भन्सार चौकी चिसापानीगढीसँ ई जिलाक ऐतिहासिक महत्व दर्शावैत अछि।[४]
भौगोलिक अवस्थिति
मकवानपुर जिला पूर्व पश्चिम लम्बा रहल अछि। पूर्व गल्ली होइत पश्चिमदिस बेलुन फुलल जका फुकल आकारमे अछि।
- अक्षांश: २७.१०" सँ २७.४०" उत्तरी अक्षांश
- देशान्तर: ८४.४१" सँ ८५.३१" पूर्वी देशान्तरधरि
- क्षेत्रफल: २४२६ वर्ग किलोमिटर (नेपालक कूल क्षेत्रफलक १.६५५ भाग)
- सिमाना: पूर्व काभ्रे आ सिन्धुली जिला, पश्चिम चितवन आ धादिङ्ग जिला, उत्तर काठमाडौंं आ ललितपुर, दक्षिण पर्सा, बारा आ रौतहट जिला
राजनैतिक विभाजन
मकवानपुर जिला नेपालक मध्यमाञ्चल विकास क्षेत्र अन्तर्गत नारायणी अञ्चलमे अवस्थित अछि। ई जिलाक सदरमुकाम हेटौंडा छी। वि.सं. २०४३ सालमे हेटौंडाक सदरमुकाम बनाएल गेल छल । हेटौंडासँ पहिने भीमफेदी ई जिलाक सदरमुकाम छल। मध्यमाञ्चल विकास क्षेत्रक क्षेत्रीय सदरमुकामक रूपमे एकरा विकास करवाक लक्ष्य राखल गेल अछि आ क्षेत्रीय-स्तरक कार्यालयसभ एतय स्थानान्तरण होमए कऽ क्रम अधिक अछि। प्रशासकीय दृष्टिसँ ई जिलाक ८ गाउँपालिका, १ नगरपालिका आ १ उपमहानगरपालिकामे विभाजन कएल गेल अछि।[५][६][७][८][९]
स्थानीय तह
जनसांख्यिक स्थिति
वि.सं. २०६८ सालक जनगणना अनुसार ई जिल्लाक कूल जनसङ्ख्या ४,२०,४७७ रहल अछि जहिमे महिलासभक जनसङ्ख्या २,१३,७९३ रहल अछि आ पुरुषक जनसङ्ख्या २,०६,६८४ रहल अछि । वि.सं. २०६४ सालक प्रक्षेपित तथ्याङ्क अनुसार ई जिलाक जनसङ्ख्या ४,३८,१०१ अनुमान कएल गेल अछि। ई जिलाक औसत वार्षिक जनसङ्ख्या वृद्धिदर २.२२ प्रतिशत रहल अछि जे वि.सं. २०४८ सालक जनसङ्ख्या वृद्धिक तुलनामे ०.३४ प्रतिशतसँ घटल अछि। एक परिवारमे सरदर ५.५२ गोटे सदस्यसभ रहल तथ्याङ्क देखाबैत अछि। हेटौंडा उपमहानगरपालिकाक जनसङ्ख्या ८४,६७९ रहल अछि । नेपालक कूल जनसङ्ख्याक १.७५ जनसाङ्ख्यिक योगदान ई जिलाक रहल अछि।
प्राकृतिक स्वरूप
ई जिला मध्य पहाडी जिला छी। एहि क्षेत्रक ७५% भू-भाग पहाडसँ झाँपल अछि। शिशिर मौसममे बरफ पड़वाला २,५८४ मिटरक उच्च भू-भागमे दामन गाविसक सिमभञ्ज्याङ्ग अछि तँ दक्षिणदिस समुद्री सतहसँ १६६ मिटर धरिक छोट भू-भाग-राईगाउँ गाविसक हात्तीढुङ्गा रहल अछि। मकवानपुर जिला विभिन्न जात जाती तथा सांस्कृतिक विविधताक साथ बरफ पड़वाला पहाडी क्षेत्रसँ समथर मैदानधरि भेल ई जिला जैविक विविधताक दृष्टिसँ सेहो अन्यन्त धनीक अछि। एकरा सुनगाभाक प्राकृतिक सङ्ग्रहालयक रूपमे सेहो जानल जाऽ सकैत अछि। छोट दूरी तथा छोट भूभागमे सेहो पैग वातावरणीय विविधताक श्रृङ्खला रहल भैसेसँ सिमभन्ज्याङ्ग धरि उचाईमे ९० जातिक सुनगाभा (अर्किड) मे सँ ६२ जाति ई जिलामे पाबल जाइत अछि।
हावापानी
जिलाक धरातलीय विविधता संगसंगै अही ठाम हावापानीमे सेहो एकदमे विविधता पओल जाइत अछि। एतय मुख्यत: ३ किसिमक हावापानि पाओल जाइत अछि जाहिमे दक्षिणतर्फ चुरे श्रृङ्खलाक आसपास उष्ण, ओकर बाद क्रमशः उत्तरतर्फ समशीतोष्ण आ शीतोष्ण किसिमक हावापानि पवैत अछि। ई जिलामे वाषिर्क सरदर २५३५ मिलि लिटर वर्षा होएत अछि। ई अङ्क नेपालक चेरापुञ्जी कहिक पह्चानल जाइवाला कास्की जिलाक पोखरा बादके अङ्क छी। जाड महिनाक पुष माघमे न्यूनतम १६.६ डि.से. तापक्रम पवैत अछि ताए गर्मीयामक बैशाख जेठमे अधिकतम ३०.३ डि.से. तापक्रम पवैत अछि।
नदी नाला/ताल
ई जिलाक जलाधारक रूपमे चारि जलाधार क्षेत्र आ १२५ उप-जलाधार क्षेत्रमे विभाजन कऽ सकैत छी। चारि जलाधार क्षेत्रमे बाग्मती, बकैया, राप्ती आ त्रिशुली छी। ई जिलाक ३.२७ प्रतिशत भू-भाग नदी, खलिहान तथा तालसँ झाँपल अछि। जिलाक पूर्वी सीमा नदीक रूपमे रहल बाग्मती नदी, पूर्व मध्य भागसँ शुरु भऽ दक्षिणतर्फ बहैवाला बकैया नदी, जिलाक मध्य भागसँ बहैवाला राप्ती, पश्चिमी दिससँ बहैवाला मनहरी आ पश्चिमी सीमा नदी लोथर ई जिलाक प्रमुख नदीसभ छी।
भू-उपयोग
ई जिलाक कूल क्षेत्रफल २,४४,४५७ हेक्टर मे सँ कृषियोग्य जमीन ६१४८९ हे. -२५.१५%), झांडी, घांसे मैदान ४९६८ हे. -२.०३%), खोलानाला तथा बगर १६७१० हे. -६.८३%), वन क्षेत्र १४४५५८ हे. -५९.१४५), औद्योगिक क्षेत्र १६०७ हे. (०.६६%), निकुञ्ज क्षेत्र १५१२५ हे. (६.१९%) अछि। जिलाक ७५ प्रतिशत भू-भाग पहाड र २५ प्रतिशत भू-भाग समथर रहल अछि।
मुख्य पर्वत श्रृंखला
चन्द्रागिरी :फाखेल गाविससँ टिष्टुङ्ग गाविसधरि महाभारत : बेतिनी गाविससँ खैराङ्ग गाविसधरि चुरे : राईगाउँ गाविससँ मनहरी गाविसधरि
मुख्य पेशा
मकवानपुर जिला औद्योगिक जिल्लाक नामक पहिचान होइतो अही ठामक लोगसभक मुख्य पेशा कृषि छी। अही ठामक कूल जनसंख्या मे सँ ८२.७% कृषिमे आ १७.३५ गैर कृषिमे संलग्न अछि। आर्थिक रूपसँ सक्रिय जनसंख्याक ५३.६% कृषिमे आ ४६.९४% जनसंख्या गैर कृषि पेशामे संलग्न अछि।
जातिसभ
मकवानपुर जिला बहुजातीय आ बहुभाषिक जात-जातिक एकटा फूलबारी अछि। ई जिला तामाङ्ग जातिक बाहुल्य भेल जिला छी। अही ठाम ४७.३% तामाङ्ग अछि। ७०% सँ बेसी जनजाती सभक बसोबास रहल अछि। तामाङ्ग जातिक बाद दोसर स्थानमे ब्राम्हण(१४.९%), तेसरमे क्षेत्री (१०.६%), चारिममे नेवार (६.८%), पाँचम् मे मगर (५.०१%) आ छठम् मे चेपाङ्ग (३.८%) आ विभिन्न जातिसभक प्रमुख रूपमे रहल अछि। दलित जातिसभक करिब ७% अछि। जातीय विविधताक धनी ई जिलामे अन्य जिलामे ही भेल आ लोपोन्मुख अवस्थामे पहुँचल वनकरिया जातिक सेहो बसोबास अछि।
धर्म
ई जिलामे विविध धर्म आ सम्प्रदायक लोग्सभ बसोबास करैत अछि। तामाङ जातिक वाहुल्य रहल होएत अछि। हिन्दू धर्म मानेवाला अधिक देखल जाइत अछि कहिक क्रिश्चियन आ इस्लाम धर्म मानेवालासभ न्यून रहल जाईत अछि। ई जिलामे हिन्दूधर्मावलम्वीसभ ४९.३६% अछि आ बौद्ध धर्म मानेवालासभ ४७.६३% अछि। क्रिश्चियन आ इश्लाम धर्मावलम्वीसभ क्रमशः २.०७ र ०.३२ प्रतिशत रहल तथ्याङ्कसँ देखलजाईत अछि।
धार्मिक स्थल
मकवानपुर जिलाक धार्मिक मठ मन्दिरसभ उल्लेख्य रूपमे रहल अछि। हेटौंडा उपमहानगरपालिका क्षेत्रमे भूटनदेवी, भुवनेश्वर महादेव, पुण्य क्षेत्र रहल अछि तँ मकवानपुरगढी गाविसमे मनकामना मन्दिर आ वंशगोपालक मन्दिर रहल अछि। चुरियामाई गाविसमे चुरियामाईक आ भैंसे गाविसमे त्रिखण्डी महादेवक मन्दिर प्रसिद्ध अछि। अहीना दामन गाविसमे ऋषेश्वर आ इन्द्रायणी माईक मन्दिर अछि आ बज्रबाराही गाविसमे बज्रबाराही, नामटार गाविसमे स्यार्सेकालिका, चित्लाङ्ग गाविसमे शिवालय,हेटौंडा -९, चौधघरेमे शीर्षक लिंङ्क रहल कुष्माण्ड सरोबर त्रिवेणीधाम (मुक्तीनाथ पहिनेक १०८ धारा रहल नेपाल क एक प्रसिद्ध धार्मिक एंव पर्यटकिय स्थल) ओहिना चिसापानी गडि मे बटुक भैरव क प्रसिद्ध मन्दिर रहल अछि । एकर अलावा तामाङ बाहुल्य क्षेत्रमे गुम्बा बौद्ध घ्याङ आदि प्रख्यात मठ मन्दिर तहीना देवालयसभ अछि।
प्रमुख बजार केन्द्रसभ
समाज आ जनसंख्याक विकासक क्रमसंगे ग्रामीण क्षेत्रहरूमे ग्रामीण जनताक आवश्यकताक वस्तु तथा सेवासँ आ स्थानीय स्तरमे उत्पादन भेल वस्तु तथा सेवासँ खरीद विक्री करैवाला उद्देश्यसँ विभिन्न ग्रामीण क्षेत्रसभमे बजार केन्द्रसभ स्थापना आ विकास होएत गेल पवैत अछि। एहीना स्थापना आ विकास भेल बजारसभ हेटौंडा, भीमफेदी, मनहरी, लोथर, छतिवन, फापरवारी, चौघडा, पालुङ्ग (ओखरेबजार), अछि। ओहिना भैंसे, दामन (शिखरकोट), हटिया (चिसापानी), बसामाडी (बस्तीपुर), बज्रबाराही (सरस्वती बजार), मार्खु, कुलेखानी, नामटार, हर्नामाडी आदि सेहो क्रमशः बजार उन्मुख गाविससभ अछि।
स्वास्थ्य
ई जिलाक मध्यमाञ्चल विकास क्षेत्रक सदरमुकामक रूपमे विकास करैक लेल कार्य संग-संगे क्षेत्रीय अस्पताल निर्माण करैक लेल नीतिगत निर्णय भऽ चुकल अछि। हाल ई जिलामे ५० शैयाक एक जिला अस्पताल, प्राथमिक स्वास्थ्य केन्द्र ४, स्वास्थ्य चौकी १ आ उपस्वास्थ्य चौकी ३१ रहल अछि। आयुर्वेदिक औषधालय दुईटा अछि। ई जिलामे शिशु मृत्युदर प्रति हजार ६४ जना आ बालमृत्युदर ९१ गोटे रहल पवैत अछि। कुल प्रजनन् दर प्रति महिला ५.१ अछि तँ परिवार नियोजनक सेवा लै वाला व्यक्ति ३९% मात्र रहल अछि।
शिक्षा
२०४८ सालक तथ्याङ्क अनुसार ई जिलाक साक्षरता प्रतिशत ३८.४% रहल अछि तँ २०५८ सालक जनगणना अनुसार ई दर बढिक ६३.४% पहुँच गेल अछि। महिला साक्षरता प्रतिशत ५३.९% अछि तँ पुरुष साक्षरता ७२.६% रहल अछि। ई जिलाक बेसी साक्षर भेल गाविस हर्नामाडी (६१.२८%) अछि। तँ सबसँ कम साक्षर भेल गाविस भार्ता (१४.७६%) अछि।
कृषि तथा पशु
कृषि पेशामे ८२.७% जनता संलग्न रहल ई जिलामे २५.१५% भू-भाग कृषि क्षेत्रसँ मात्र छोपल अछि। कृषि भूमिक ३७.२८%मे बर्षसो आ मौसम सिंचाई सुविधा पुगल अछि। भूबनोटक आधारमे ई जिलाक मध्य पहाड आ भित्र मधेशक रूपमे वर्गीकरण करैकलेल सकैत अछि। महाभारत पर्वत श्रृंखलाक उत्तरी भेगमे पर्ने उच्च भू-भागसँ वेशी फा“टधरि चिसो भागमे खासकैर बेमौसमी तरकारी, आलु, हिउंदे फलफूल, सुन्तला जातक फलफूलक लेल उपयुक्त हावापानी छी कहीबाला भित्री पहाड भेगमे अगौटे तरकारी, आलु तथा खाद्यान्न उत्पादनक लेल उपयुक्त कहलजाईतँ अछि। अहीना चुरर्ेपर्वत आ महाभारत पर्वत श्रृंखला बीचक एक चौथाइ समथर भू-भागमे गरम हावापानी भएल कारण अगौटे तरकारी, आलु तथा खाद्यान्न उत्पादनक दृष्टिसँ उपयुक्त मानल जाईत् अछि। ई जिलामे उन्नत जातक गाई, भैंसी आ बाख्रा पालन व्यवसाय क्रमिक रूपसँ बेसी होएत पवैत अछि कहेवला वंगुर, भेडा र कुखुरा पालन कार्य कहेवाला क्रमशः घटल अछि। पशुजन्य उत्पादनमध्ये दुध वाषिर्क १३४१.३ मे.टन, मासु २९५.१ मे. टन र अण्डा ४१०७५९.१ गोटासँ बेसी अछि भने माछा उत्पादनमे खासै बढोत्तरी देखल गेल अछि। पशुजन्य उत्पादन आ जनसंख्याक तुलना मे एक वर्षा एकजनाक भागमे दुध १२३.९७ लिटर, मासु १९.०९ किलो, अण्टा १४.२६ गोटा र माछा ७७.६८ ग्राम सेहो होएतो अछि। जिला कृषि विकास कार्यालयक जिलाक ६ ता सेवा केन्द्र आ ७ ता उपसेवा केन्द्र मार्फ सेवा पहुचलअछि भने जिल्ला पशुसेवा कार्यालयले ६ वटा सेवाकेन्द्र र १० वटा उपसेवा केन्द्र मार्फ सेवा पहुचाबल गेल अछि।
राष्ट्रिय राजमार्ग
त्रिभुवन राजपथ -चुरे-सोप्याङ खण्ड) ११० कि.मि. महेन्द्र राजमार्ग -चुरे-लोथर खण्ड) ४७ कि.मि. जिल्ला सडक अवस्थाक) हेटौंडा-भीमफेदी २३ कि.मि. ख) हटिया-राईगाउँ ६५ कि.मि. ग) कुन्छाल-कुलेखानी १८ कि.मि. घ) भीमफेदी-कुलेखानी-फाखेल-काठमाडौंं ५३ कि.मि. ङ) चुनिया-नामटार २० कि.मि. -८ कि.मि. मोटर चल्ने) च) दामन-डांडावास १० कि.मि. छ) सामरी-आमभञ्ज्याङ्ग ६ कि.मि. ज) कान्तिराजपथ -हेटौंडा-ठिंगन) ४२ कि.मि. -३० कि.मि. मोटर चलैवाला) झ) पशुपतिनगर-मकरी भुन्द्रुङ्ग टा“डी-सान्नानीटार १८ कि.मि. -१० कि.मि. मोटर चलैवाला) ञ) कुलेखानी-सिस्नेरी-छैमले ३० कि.मि. ट) चुच्चेखोला-फुर्केचौर १३ कि.मि. ठ) पिप्ले-कुर्ले १२ कि.मि. (६ कि.मि. मोटर चलैवाला ड) टौखेल-चित्लाङ्ग-चन्द्रागिरी १५ कि.मि. ढ) घट्टेदोभान-चखेल-देउराली-मातातिर्थ १० कि.मि.(५ कि.मि. मोटर चलैवाला)
नगर सडक
पक्की सडक ५६.६२ किमि -राजमार्ग सहित) ग्राभेल सडक ४८.४५ किमि कच्ची सडक ७० किमि गोरेटो सडक २९ किमि कंक्रिट सडक १२.५५ किमि सडक पहुँचल नपा/गाविस संख्या - ३४टा सडक नै पहुँचल गाविस संख्या - १०टा
रोप-वे
हेटौंडा - टेकु - ४२ कि.मि. -हाल बन्द)
विद्युत् उत्पादन
कुलेखानी प्रथम ६०,००० कि.वा. कुलेखानी दोसर ३२,००० कि.वा. कुलेखानी तेसर १५,००० कि.वा. -निर्माणाधिन) पूर्ण विद्युतीकरण भेल गाविस/नपा संख्या ३४.१० प्रतिशत, १५ गाविस) आंशिक विद्युतीकरण भेल गाविस संख्या ३४.१० प्रतिशत, १५ गाविस) विद्युतीकरण होमएल बाँकी गाविस संख्या ३१.८० प्रतिशत, १४ गाविस)
सञ्चार
सञ्चारक हिसाबसँ एतय खास परिवर्तन नै देखल जाइत अछि । टेलीफोन सेवा नगरक्षेत्रमे मात्र सिमित होमइक लेल ग्रामिण आ शहरोन्मुख क्षेत्रमे ईन्टरनेट सेवा अछि। आ हाल तार-रहित ईन्टरनेट आ मोबाइल फोन सुविधा जिलाक क्षेत्रमे उपलब्ध अछि आ रेडियो हरेक जेहन स्थानमे सुन्न जाइत अछि आ टेलिभिजन सेहो स्याटेलाइट प्रविधिसँ हरेक स्थानमे सेहो देखल जाइत अछि ।
रेडियो
ई जिलामे उपत्यका बाहरक पहिल व्यावसायिक रेडियो मनकामना एफएम खुलल होएतो, खुललाक छ बर्षक बाद २०६२ सालमे बन्द भेल आ हाल रेडियो सरोबर ९२.५ मेगाहर्ज,पलुंग एफएम, हेटौडा एफएम ,प्रतिध्वनि एफएम,थाहा एफएम,मकवानपुर एफएम,शक्ति एफएम,निकाश एफएम,आकाश गंगा एफएम आदि अछि।
रेडियो सरोबर ९२.५ मेगाहर्ज
रेडियो सरोबर ९२.५ मेगाहर्ज मकवानपुरक २४सौं घण्टा प्रशारण होएवाला प्रतिष्ठित एफएम छी। गगन मिडिया प्रा.लि कऽ सञ्चालन कलक ई रेडियोक अध्यक्ष चर्चित साहित्यकार आ पत्रकार श्री आनन्दराम पौडेल अछि। मकवानपुर जिलाक प्रतिष्ठित महानुभावसभ संचालनमे आनलक आ ई रेडियो सरोबर फरक शैलीमे प्रशारण होइत अछि।
सुरुवातमे रेडियोक स्टेशन म्यानेजर आ प्रधान सम्पादकक जिम्मेवार श्री गिरिजा अधिकारी सम्हालने अछि रेडियोमे अखन चन्द्र घलान स्टेशन को-अर्डिनेरक रुपमे अछि । २०७१ साल भाद्र १ गतेसँ परीक्षण प्रशारण आरम्भ भेल ई एफएमक नेपाल सरकारक प्रवक्ता, सूचना आ सञ्चारमन्त्री डा. मिनेन्द्र रिजाल २०७१ फागुन २ गते विधिवत रुपसँ उद्घाटन केने अछि। मकवानपुरक एकमात्र हास्यब्यङ्यात्मक आ समाचारमूलक एफएमक रुपमे परिचित रेडियो सरोबर, हेटौैंडा-४ मे रहेल नारायणी मल(बिजनेस कम्प्लेक्स)क सबसँ उपर घरमे अवस्थित अछि । मकवानपुरक अधिकांश क्षेत्रसँ आसपासक जिलामे ई रेडियो सुनल जाईत अछि।
पत्रपत्रिका
ई जिलामे कुराकानी साप्ताहिक ,प्रयास साप्ताहिक आ सुरुमे चर्चित भेल । पहिल हेटौडा सन्देश दैनिक ,नारायणी दैनिक,हेटौडा टुडे ,अभ्याश ,प्रदेश,सझाकुरा,आ सन्देश,शान्ति आब्हान ,समृद्ध समाज आ दैनिकसभ संचालनमे अछि। ओहीना उपत्यक बाहरक पहिल सभसँ पैग रंगिन पत्रिका सबथोक साप्ताहिक सेहो एही जिलासँ संचालनमे अछि। विगत १० वर्षसँ मकवानपुरक सक्रिय पत्रकार आ नेपाल पत्रकार महासंघ मकवानपुरक उपाध्यक्ष गिरिजा अधिकारीक प्रकाशन-सम्पादनमे साम साप्ताहिक सेहो प्रकाशन होएत अछि।
पत्रकार
ई जिलाक पहिल पत्रकार न्हुच्छेमान श्रेष्ठ छि .कृष्णराम परियार,कौशल पाण्डे ,नवराज शर्मा ,प्रताप बिस्टआदि पुराना पत्रकार छी आ राममणि दाहाल ,महेन्द्र श्रेष्ठ ,गिरिजा अधिकारी,देवराज रिमाल पहिल पुराना पत्रकार अछि ओहिना भानुभक्त आचार्य,रामकुमार एलन,रामशरण पुडाशैनी,देवराज पन्त,राजन दाहाल पहिल पुराना आ सन्तोष न्यौपाने ,सम्झना कार्की ,खेम बोलखे ,उज्ज्वल चौलागाईं,रिपेश ऋद्धि दाहाल ,पुर्णिमा गोले ,सबिन न्यौपाने,,प्रकाश दाहाल ,रुपेश दुलाल,नरेन्द्र सापकोटा,सुनिल खड्का ,प्रेम दाहाल,कृष्ण सरु ,सरिता दाहाल, अशोक सुजन श्रेष्ठ, चन्द्र घलान ,जिबराज बख्रेल, धर्मेन्द्र दाहाल,सुरेश श्रेष्ठ ,आ पत्रकारसभ सक्रिय अछि।
दूरसञ्चार
मोवाईल हेनपा आ २२ गाविस -प्रिपेड ९५००, पोस्टपेड ६५०) सिडिएमए ३७ गाविस/नपा -प्रिपेड ९८६, पोस्टपेड १०७६) टेलिफोन सेवा उपलब्ध गाविस/नपा संख्या ४० टेलिफोन सेवा उपलब्ध नै भेल गाविस संख्या ४ -ठिंगन, बेतिनी, मंथलि, इपा)
हुलाक
जिला हुलाक १टा इलाका हुलाक ११टा अतिरिक्त हुलाक ३४टा काउण्टर हुलाक १टा
सन्दर्भ सामग्रीसभ
- ↑ General Bureau of Statistics, Kathmandu, Nepal, Nov. 2012
- ↑ "मकवानपुर नामाकरणको ऐतिहासिक तथ्य" (नेपालीमे), हेटौडा अनलाइन, २३ पुष २०७३, अन्तिम पहुँच २३ पुष २०७३।
- ↑ "जिलाको सामान्य परिचय" (नेपालीमे), मकवानपुर वन कार्यालय, १२ बैशाख २०७०, अन्तिम पहुँच १२ बैशाख २०७०।
- ↑ "मकवानपुरक इतिहास" (नेपालीमे), हिमालय (युके), १२ जेठ २०६३।
- ↑ "गाउँपालिका र नगरपालिका कुन जिल्लामा कति? (सूची)" (नेपालीमे), लोकान्तर, २३ पौष २०७३, अन्तिम पहुँच २३ पौष २०७३।
- ↑ "हेर्नुहोस्, तपाईं कुन गाउँपालिका वा नगरपालिकामा पर्नुभयो?" (नेपालीमे), सेतोपाटी, अन्तिम पहुँच फाल्गुन २०७३।
- ↑ "सबै गाविस र जिविस खारेज" (नेपालीमे), अन्नपूर्ण पोष्ट, २०७३ फागुन २७, अन्तिम पहुँच २०७३ फागुन २७।
- ↑ "गाउँ र नगरपालिका (सूची)" (नेपालीमे), नयाँ पत्रिका दैनिक, पुष २३, २०७३, अन्तिम पहुँच १४ जेठ २०७४।
- ↑ "गाउँपालिका र नगरपालिकाहरुको नाम, संख्या, सीमाना, केन्द्र र वडाको सीमाना सहितको विवरण", सङ्घीय मामिला तथा स्थानीय विकास मन्त्रालय (नेपालीमे), नेपाल सरकार, अन्तिम पहुँच २०७३ फाल्गुण २७।
- ↑ "सम्पूर्ण स्थानीय तह (सूची)" (नेपालीमे), नेपाल सरकार, अन्तिम पहुँच २०७४ जेठ १४।
- ↑ "जिल्ला समन्वय समितिहरूको आधिकारिक वेबसाइट", सङ्घीय मामिला तथा स्थानीय विकास मन्त्रालय (नेपालीमे), नेपाल सरकार, अन्तिम पहुँच २०७४ जेठ १४।


text:
कार्यक्रम म' मुख्य रूप सँ कलाकार गायक आदित्य नारायण आर मुम्बई केर डांस ग्रुप काव्या शर्मा केर प्रस्तुतिक जलवा देखबाक लेल भेटत। संगहि मिथिला के दर्जनों प्रसिद्ध कलाकार कार्यक्रम म' अप्पन - अप्पन प्रस्तुति केर माध्यम सँ मिथिलांचल के तमाम जिला सँ आबै बला दर्शक सभक मन मोहबाक कोशिश करता।
कार्यक्रम केर उद्घाटन नगर विकास एंव आवास विभाग केर मंत्री महेश्वर हजारी द्वारा कैल्ह शनिवार सांझ 4 बजे कायल जायत। कार्यक्रम म' गरिमायी उपस्थिति म' दरभंगा के सांसद कीर्ति आजाद, हुकुमदेव नारायण यादव, रामचन्द्र पासवान, सहित दर्जनों विधायक सहित नगर मेयर गौड़ी पासवान सेहो उपस्थित रहता। कार्यक्रम म' जिला अधिकारी चन्द्रशेखर सिंह के द्वारा स्वागत उद्बोधन के बाद रंगारंग कार्यक्रम केर शुभारंभ होयत। जाहि लेल नेहरू स्टेडियम म' लागल दर्जनों स्वास्थ्य विभाग, कृषि विभाग सहित दर्जनों विभाग केर दिस सँ आकर्षक स्टॉल सैज के तैयार अछि।
कैल्ह शनिवार के सांझ 5: 35 बजे अनुपम मिश्रा दिस सँ मिथिला गौरव गान के बाद दर्जनों मिथिला के कलाकार द्वारा मिथिला लोक संगीत सहित लोक नृत्य, लोक पारंपरिक गीत, शिव तांडव एवं लोक नृत्य फिल्मी संगीत व नृत्य केर प्रस्तुति सँ मिथिला के कोन - कोन सँ आयल दर्शक केर मन मोहता। मिथिला लोक उत्सव के दोसर दिन बहुभाषी कवि सम्मेलन सँ कार्यक्रम केर शुरूआत होकर आर राति 8 बजे पाश्व सिने गायक आदित्य नारायण व मुम्बई की डांस ग्रुप द्वारा संगीत केर रंगारंग कार्यक्रम होयत।


text:
अन्तर्राष्ट्रिय प्रमाणिक समय
अन्तर्राष्ट्रीय प्रमाणिक समय या यू.टी.सी. संसारके मानक समय क्षेत्र अछि । इन्टरनेटमे समय बहुतरास अन्तर्राष्ट्रिय प्रमाणिक समयके रूपमे देखाबैत अछि । सब लैटिन लिपिमे लिखल भाषा मे अन्तर्राष्ट्रीय प्रमाणिक समयक सापेक्ष होइत अछि ।
भारतीय मानक समय अन्तर्राष्ट्रीय मानक समय -जीएमटी मे 5 घंटा 30 मिनट जोड़ला सं प्राप्त होइत अछि एखन कि नेपाली समय समन्वित विश्व समय बमोजिम + ५ घण्टा ४५ मिनट होइत अछि । अहि सामयिक अंतरणक गणना स्थान केरि अवस्थिति अक्षांश ओ देशांतरक अंश मे मान केरि सापेक्ष बदलैत रहैत अछि ।


text:
सर जोशुवा रेनालड्स
सर यहोशू रेनल्ड्स (१६ जुलाई १७२३ - २३ फरवरी १७९२) एक प्रभावशाली १८अम शताब्दीक अङ्ग्रेजी चित्रकार आ चित्रकारीतामे विशेषज्ञ छल। ओ रोयल एकेडेमी अफ आर्ट्सक पहिल संस्थापक छल आ उनका १७६९मे जर्ज तृतीयद्वारा नाइट स्नातकक उपाधि देल गेल छल।
प्रारम्भिक जीवन[सम्पादन करी]
करियर[सम्पादन करी]
क्लब[सम्पादन करी]
शाही एकेडेमी[सम्पादन करी]
लर्ड केप्पल[सम्पादन करी]
राजाक लेल साधारणमे प्रधान पेन्टर[सम्पादन करी]
लर्ड हेल्थफिल्ड[सम्पादन करी]
बादके जीवन[सम्पादन करी]
उपस्थिति[सम्पादन करी]
ग्यालेरी[सम्पादन करी]
सन्दर्भ सामग्रीसभ[सम्पादन करी]
बाह्य जडीसभ[सम्पादन करी]
- अङ्ग्रेजी कला
- महान तरिका
- मरियम नेस्विट, १८अम शताब्दीक कोर्टेसन रेनल्ड्स 'मोडेल रूपमे उनकर करियर शुरूवात।
- मार्टिन पोस्टिल यहोशूले रेनल्ड्समे एक विशेषज्ञ
- दी नेशनल ग्यालेरी: सर जोशुवा रेनालड्स


text:
बाघ
बाघ (Panthera Tigris) फेलिडी (Felidae) परिवारक प्यान्थरा (Panthera) वर्ग अन्तर्गत परनिहार पैघ बिलाई समूहक सबसँ पैघ आ शक्तिशाली जङ्गली जानवर छी । कुन समय पश्चिममे टर्की, उत्तरमे साइबेरियासँ दक्षिणमे बालीधरिक भूभागमे शिर्ष शिकारीक रूपमे राज कएनिहार ई जानवर अखन पूर्वी आ दक्षिणी एसियाक १३ देशसभमे मात्र सिमित भ गेल अछि । करिब ३.३ मिटर (११ फिट) लम्बा शरीर, ३०० किलोग्राम (६६० पाउन्ड) तौल आ ४ इन्चधरि लम्बा तीखा कुकुरदाँत होमएवला एक जानवर एक भयानक हिंस्रक मान्शाहारी जानवर छी । विशाल काया आ शक्तिक अलावा बाघसभ उज्जर वा गाढा सन्तोला रङ्गक रुइयासँ ढकल शरीरमे होमएवला कारी पाटासभक कारण सेहो देखै लायकक होइत अछि ।
रहन सहन[सम्पादन करी]
सन्दर्भ सामग्रीसभ[सम्पादन करी]
- ↑ Cat Specialist Group (2002). Panthera Tigris. 2006 IUCN Red List of Threatened Species. IUCN 2006. Retrieved on 10 May 2006. Database entry includes justification for why this species is endangered.
बाह्य जडीसभ[सम्पादन करी]


text:
नील पट्टीकेँ क्लीक कए कs ब्लॉगक सदस्य बनल जाउ
जय मिथिला जय मैथिली
रचना मात्र मैथिलीमे आ स्वम् लिखित होबाक चाही। जँ कोनो अन्य रचनाकारक मैथिली रचना प्रकाशित करए चाहै छी तँ मूल रचनाकारक नाम आ अनुमति अवश्य होबाक चाही। बादमे कोनो तरहक बिबाद लेल ई ब्लॉग जिमेदार नहि होएत। बस अहाँकें jagdanandjha@gmail.com पर एकटा मेल करैकेँ अछि। हम अहाँकेँ “अहाँक ब्लॉग” पर लेखककेँ रूपमे आमन्त्रित कए देब। अहाँ मेल स्वीकार कएला बाद अपन, कविता, गीत, गजल, कथा, विहनि कथा, आलेख, निबन्ध, समाचार, यात्रासंस्मरण, मुक्तक, छन्दबद्ध रचना, चित्रकारी आदि अपन हाथे स्वं प्रकाशित करए लागब।
गुरुवार, 5 अप्रैल 2012
गजल
नै जड़त यौ कतौ घर लिअ जानि ऐठाँ ,कखन धरि लोक जड़तै चुप जानवर बनि ,
तोड़बै जउर से लेतै ठानि ऐठाँ ,छै दहेजो त' महगाई कम कहाँ छै ,
ओझरी सोझरेतै लिअ मानि ऐठाँ ,बदलतै समय सगरो नवका जमाना ,
नै जँ बदलत त' ओ मरतै कानि ऐठाँ ,जे जनम देलकै हुनका बिसरलै सब ,
माँथ पर जनक के रखतै फानि ऐठाँ ,भाइ मे उठम-बजड़ा नै आब हेतै ,
आइ त' स्वर्ग के देबै आनि ऐठाँ ,आगि पर पानि नेहक हँसि ढ़ारि दिअ ने ,
"अमित" सब के मिला सुख लिअ सानि ऐठाँ . . . । ।फाइलातुन-मफाईलुन-फाइलातुन
2122-1222-2122
बहर-असम
अमित मिश्र


text:
मूल भारोपेली भाषा
मूल भारोपेली भाषा जकरा प्रोटो-इन्डो-युरोपेली भाषा (अंग्रेजी: Proto-Indo-European) सेहो कहल जाइत अछि, भाषावैज्ञानिकसभद्वारा समुचा भारोपेली भाषा परिवारक सम्पूर्ण भाषासभक एकमात्र प्राचीन जननी भाषा मानल जाइत अछि । मानल जाइत अछि की एकरा प्राचीन कालमे मूल-हिन्द-युरोपेली लोक बजैत छल, मुदा ई भाषा हजारो वर्ष पूर्व सँ पूर्ण रूप सँ लुप्त भऽ गेल अछि । बहुत रास भारोपेली भाषासभक सजातीय शब्दसभक एक-दोसर सँ तुलनाक बाद भाषावैज्ञानिकसभद्वारा एकरा लुप्त भाषाकें पुनर्निर्माण केनए अछि जहि सँ एकर शब्दसभक अनुमान लगाएल जाए सकैत अछि । सम्पूर्ण ज्ञात भारोपेली भाषाओँसभमे सँ संस्कृत मात्र ई मूल-हिन्द-युरोपेली भाषाक सभसँ निकट अछि ।
भाषावैज्ञानिक अनुमान ई अछि की मूल भारोपेली भाषा लगभग ३७०० इशा पूर्वधरि बाजल जाइत रहल अछि आ फेर ओकर विभिन्न भाषासभमे खण्डन होमए लागल । ई तिथिकें सम्बन्धमे विद्वानसभमे हजार वर्ष एमहर-उमहर धरिक आपसी मतभेद अछि । ई बात पर सेहो बहुतेक अवधारणासभ अछि की ई भाषाकें बाजनिहार कतय रहैत छल, मुदा बहुत रास पश्चिमी विद्वान् कुरगन अवधारणामे विश्वास रखैत अछि । कुरगन अवधारणाक अनुसार ई भाषाकें बाजनिहार मूल-हिन्द-युरोपेली लोक पूर्वी युरोप आ पश्चिमी एसियाक किछ भागमे फैलल पोन्टिक-क्यास्पियन स्तेपीक क्षेत्रमे रहैत छल । आधुनिक युगमे विलियम जोन्स पहिल विद्वान् छल जे संस्कृत, प्राचीन युनानी आ ल्याटिन भाषासभमे समानतासभ देख ई दावा केनए छल की ई सम्पूर्ण एके टा मूल-हिन्द-युरोपेली भाषा सँ उपज भाषासभ छी । बिसम शताब्दीक शुरुआत धरि भाषावैज्ञानिकसभक परिश्रम सँ मूल-हिन्द-युरोपेली भाषाक चित्रण बहुत हद धरि कएल जाए चुकल छल, जहिमे छोट-मोट सुधार लगातार होइत रहल अछि ।


text:
गुंजनश्रीक किछु कविता ::
1). एकटा बात कहू अहाँ
एकटा बात कहू अहाँ
की अहाँ बिसरि गेलहुँ ?
अप्पन ओ साजो-सिंगार,
जे अहाँक,
अतुल्य धन छल ?
आइ अहाँक आतंरिक व्यक्तित्व पर,
बाहरी दिखावा भारी पड़ी गेल।
प्रिये !
कहू ने ?
कोना एहन भ' गेलहुँ अहाँ ?
2). अहाँ कहने रही एक दिन
अहाँ कहने रही एक दिन
यौ, अहाँ बिनु नै होइत अछि निन्न,
आउ आ आबि क’,
ल’ जाउ हमरा
अहाँ नै बुझब तँ
के बुझत हमरा !
फेर अहाँ तमासाइत कहलहुँ
पुरुखक जाइत होइते छैक पाथर
आ उपमा देलहुँ अहाँ,
भँवरा सँ हमरा,
अहाँ फेर कहलहुँ,
“बाजू ने यौ-
बौक कियैक भेल छी"
किछु तँ ने बाजि सकलहुँ हम
अपने मोन मे अपने सँ,
ओझराइत रहलहुं हम.
आँइठ छोड़ल चाह सन,
सेराइत रहलहुँ हम
प्रिये ! की कहू हम
ओहि दिन हमर,
हालति नहि छल किछु कहबाक
आइ अनुमति नहि अछि किछु बजबाक
परिस्थितिवश हम-अहाँ,
आइ फराक छी जगती के आँगन मे
अहाँ केँ देखि संतोख करैत छी,
अपन मन-आँगन मे,
ठीके, परिस्थिति मन्नुख के,
नचनी-नाच लगा दैत छै...
3). किछु दिन भेल
किछु दिन भेल
दिल्ली सँ पटना लौटैत रही
मोनहि मोन एकटा बात सोचैत रही
ताबत एकता अर्धनग्न बच्चा सोझा मे आयल
आ कोरा मे अपनों सँ छोट के लेने,
चट्ट द’ सोझा मे औंघरायल,
हम सोचिते रही जे आब की करी,
बच्चा बाजल-
साहेब अहाँ की सोचि रहल छी?
हम तँ आब अपनों सोचनाइ छोड़ि देने छी
जँ मोन हुए तँ दान करू,
हमरा हालति पर सोचि क’ नै हमर अपमान करू
बात सुनि ओकर जेबी मे हाथ देलहुं,
आ ओकर तरहत्थी पर किछु पाइ गानि देलहुं,
डेरा पहुँचि क’ सोचलहुँ की हम ई नीक केलहुं,
या एकटा निरीह नेन्ना के भिखमंगीक रास्ता पर आगू बढ़ा देलहुं...
प्रण केलहूँ अछि जे आब ककरो भीख नहि देब,
भगवान अहाँ हमर प्रण के लाज राखि लेब
जा हम तँ अपने भीख मांगि रहल छी भगवान सँ
जो रे भिखमंगा....छी :
4) . सिहरि गेल मोन
सिहरी गेल मोन
चौंकि गेलहुँ हम
चेहा उठल स्मृति
मेज पर राखल टेबुललैंप
बेजान सन
भुकभुकाइत रहल
आ हम,
एही भुकभुकी मे
ताकि लेलहुँ
अपन जिनगी
आ जिनगीक सब रंग केँ
अबधारि लेलहुँ
हमहुँ आब मशीन जकाँ
स्विच सँ ऑन आ ऑफ
होइत रहैत छी,
जखन-तखन
बीति जो रे जिनगी
नहि अछि सहाज
आब बस...
●●●
गुंजनश्री मैथिली काव्य-जगतक युवा पीढ़िक अग्रगण्य नाम सभ मे गानल जाइत रहलनि अछि। साहित्य, संगीत आ रंगकर्म मे समान रूप सँ सक्रिय गुंजनश्री आइ-काल्हि पटना मे रहैत छथि, पढ़ितो छथि, पढ़ाबितो छथि। गीत-संगीत मे सेहो बेस रुचि आ सक्रियता छनि, तहिना सुंदर गाबितो छथि आ संगीत सेहो अरेंज करैत छथि। विभिन्न नाटक सभ मे संगीतकारक रूप मे योगदान। एकरा अतिरिक्त विभिन्न पत्र-पत्रिकादि मे कविता, कथा, निबंध प्रकाशित-प्रशंसित। सम्पर्क सूत्र : gunjansir@gmail.com


text:
दिल्ली मे मैथिली पठन-पाठन केँ मान्यता
शिक्षारूपी तपस्याक फल 'अनुशासन' होइत छैक। अनुशासनक सर्वोत्तम आ प्राकृतिक शिक्षा मातृभाषा मे सर्वोत्कृष्ट होइत छैक। भारतीय राष्ट्रीय शैक्षणिक तथा अनुसंधान परिषद् द्वारा जाहि शिक्षा पद्धति सँ विद्यालय मे पठन-पाठन कैल जाइछ ताहि मे सर्वप्रथम 'भाषा' ज्ञान अबैत छैक, क्रमश: गणित, विज्ञान, समाजिक शिक्षा, कला (ललितकला, संगीत, गायन, नृत्य, आदि) शिक्षा, स्वास्थ्य आ शारीरिक शिक्षा प्रारंभिक अवस्था केर विषय-वस्तु होइत छैक।
दिल्ली विद्यापति सेवा संघ केर प्रयास दिल्ली शिक्षा बोर्ड, दिल्ली विधानसभा, भारतीय राष्ट्रीय शैक्षणिक तथा अनुसंधान परिषद् सहित सम्बन्धित जनसमुदाय तथा जनप्रतिनिधि सबहक संग 'भारतीय संविधान द्वारा प्रदत्त नागरिक न्याय' पेबाक लेल आइ दिल्ली क्षेत्र मे रहि रहल लाखों मैथिल (मैथिलीभाषी) लेल विद्यालय मे मैथिली विषय पढेबाक माँग पूरा करौलनि। कोनो माँग केँ पूरा करबाक लेल बहुत रास आधार सेहो पूरा करय पडैत छैक। जेना, मैथिली मे पढाई केकरा लेल.... कतय... कतेक संख्या... संवैधानिक आधार कि.... भाषा-विज्ञान तथा शिक्षण-प्रशिक्षण विषय सामग्री बनेनिहार विज्ञ टोलीक निर्णय कि.... विभिन्न समय मे विधायिका केर एहि दिशा मे कि कहब भेल, कि कहियो न्यायपालिका द्वारा कोनो रूलिंग देल गेल, इत्यादि। हम जानबाक प्रयास केलहुँ जे उपरोक्त संस्थान अखिल भारतीय मिथिला राज्य संयुक्त संघर्ष समिति केर सुनिश्चित अगुवाई, मार्गदर्शन आ सहयोग सँ कोना-कोना एतेक पैघ माँग केँ पूरा करौलनि, एहि संवादक संग किछु रास फोटो-कपी दऽ रहल छी जाहि सँ पाठककेँ सेहो हमरहि दृष्टि सँ समस्त आधार आ विज्ञ जानकारी ग्रहण करबाक पूरा अवसर भेटय।
संछिप्त मे, भारतीय गणराज्य जतय संविधान केर शासन अछि, ओ एहि लेल सर्वथा न्याय दैत अछि अनुच्छेद ३५०ए मे, सबकेँ मातृभाषा मे शिक्षा पेबाक अधिकार अछि। यैह आधार पर बिहार जतय मूल मिथिला अछि ताहि मे मैथिली माध्यम सँ मैथिलीभाषीकेँ पठन-पाठन लेल इन्तजाम करबाक कानूनी संघर्ष डा. जयकान्त मिश्र द्वारा उच्च आ सर्वोच्च न्यायालय सब ठाम जीतल गेल, तथापि बिहार सरकार आइ धरि कोनो खास व्यवस्थापन नहि मिला सकल अछि, बस कय रहल छी आ करबाक अछि कहैत मात्र अन्ठबैत जा रहल अछि। तहिना भिन्न-भिन्न समय मे भाषा-विज्ञान तथा विषय-वस्तु निर्माण समिति द्वारा सेहो मातृभाषा केर शिक्षा माध्यम सर्वोत्तम रहल कहल गेल अछि। भारतक अन्य-अन्य राज्य मे सेहो जे कियो मातृभाषी अपन मातृभाषाक माध्यम सँ अपन धिया-पुता केँ शिक्षा लेल विद्यालय केर व्यवस्था करौने छथि वा विद्यार्थीक संख्या अनुरूप शिक्षक केर इन्तजाम करौने छथि। एहि मामिला मे मैथिल भारतीय संविधानक मान्यता प्राप्त भाषा रहितो अपन स्वयंकेर पछता बुद्धि केर कारण पछुआयल छथि। हालहि २००३ मे संविधानक आठम अनुसूची मे एकरा सम्मानित केलाक बाद चारूकात सुरफुरी जरुर छैक मुदा जे गुदगुदी हेबाक चाही से जेना अधमरू बनि गेल छैक।
मैथिली मे पठन-पाठन हेतु पाठ्य-सामग्रीक विकास दोसर चुनौतीपूर्ण कार्य छैक। जँ हिन्दी पुस्तक केँ अनुवाद करैत मैथिली पढेबैक तऽ भाषाक ज्ञान हेतैक, मुदा मिथिला आ मैथिल अस्मिताक जानकारी केर सर्वथा अभावे रहि जेतैक जाहि सँ अपन आत्मसम्मान बढेबाक मातृभाषाक योगदान वला नीति विफल रहि जेतैक। अत: जरुरत एहि बातक छैक जे मिथिला राज्य निर्माण सेनाक प्रतिनिधि अनुप चौधरी तथा मनोज झा द्वारा पटना मे अनशन केलाक उपरान्त राज्य शिक्षा निदेशालय जाहि बातक समझौता केलकैक तेकर पाछू संघर्ष बढबैत पटना मे सेहो मैथिली केँ स्थापित करैत पाठ्य-सामग्री विकास कैल जाय। दिल्ली मे एहि माँग केँ पूरा होइते बनारस, नागपुर, मुंबई, चेन्नइ, पंजाब, राजस्थान, कलकत्ता, आसाम सहित समस्त देश मे मैथिली केँ स्थापित कैल जा सकतैक। तहिना केन्द्रिय माध्यमिक शिक्षा बोर्ड द्वारा सेहो मैथिली विषय केँ मान्यता देबाक कार्य शीघ्र हेतैक। ई मानल बात छैक, जखनहि अपन भाषा, अपन भेष, अपन मूल्य, अपन सिद्धान्त सँ लोक परिचित होइत अछि तखनहि ओकर आत्मसम्मान सेहो अभिवृद्धि पबैत छैक।
दिल्ली विद्यापति सेवा संघ केँ एतेक पैघ सफलता लेल धन्यवाद देनाय प्रत्येक मैथिलक फर्ज बुझा रहल अछि। अखिल भारतीय मिथिला राज्य संघर्ष समिति आ दिल्ली भरि मे पंजीकृत सैकडों संघ-संस्था संग सहकार्य करैत आगामी सर्वे मे प्रत्येक मैथिलीभाषी परिवार द्वारा अपन बाल-बालिका केँ मैथिली विषय पढेबाक लेल अनुरोध पत्र उत्तरी दिल्ली नगर निगम केर हरेक विद्यालय मे जमा हेबाक चाही। एहि सँ लाखों लोक हेतु रोजगार सेहो बढतैक। लेखक, विचारक, टंकक, मुद्रक, छापा, शिक्षक, आदि केर बड पैघ वैकेन्सी (रोजगार सूचना) निकलतैक। मैथिली रजनी-सजनी केर भाषा सँ रोजी-रोटीक भाषा बनतैक, ई मिथिलावासी लेल बड पैघ कल्याणक विषय होयत।
जय मैथिली! जय मिथिला!!


text:
careers.north@timesgroup.com
नवका- पुरनका लेख सर्च करु...
नवभारत टाइम्स के चाही कॉपी एडिटर
नवभारत टाइम्स देशक सभसं पैघ अखबार मे सं एक अछि. नवभारत टाइम्स के संग एकटा नीक गप्प ई अछि जे अहिठाम पत्रकार के नीक पैसा सेहो मिलैत अछि. संगहि- संग टाइम्स ग्रुप के बैनर. एकटा पत्रकार के आओर की चाही.अखबार के कॉपी एडिटर के जरूरत अछि बस क्वॉर्क एक्सप्रेस आ फेर इनडिजाइन के जानकारी होबाक चाही. तं अगर नवभारत टाइम्स के संग पत्रकारिता शुरू करय चाहय छी तं देर नहि करु... रिज्यूमे एक जुलाई सं पहिने पहुंचि जयबाक चाही... जल्दी सं अपन रिज्यूमे एकटा आवेदनक संग भेज दिअ. नवभारत टाइम्सक एहि नौकरी के लेल आवेदन भेजय के ईमेल अछि-
हमर ईमेल:-hellomithilaa@gmail.com
सदस्यता लें टिप्पणियाँ भेजें (Atom)


text:
लोकतन्त्र
लोकतन्त्र (वा प्रजातन्त्र) शासनक एकटा व्यवस्था छी। ई व्यवस्था दुई प्रकारक होएत अछि। प्रत्यक्ष प्रजातन्त्रमे शासनक दायित्व सीधा रूपमे शासित जनता निर्वाह करैत अछि तँ प्रतिनिधिमूलक लोकतन्त्रमे शासनक दायित्व जनताद्वारा निर्वाचित प्रतिनिधिसभद्वारा होएत अछि। प्रायः, कम जनसंख्यामे प्रत्यक्ष आ अधिक जनसंख्यामे प्रतिनिधिमूलक लोकतन्त्र बेसी प्रभावकारी देखल जाइत अछि।
राजनैतिक सिद्धान्तमे लोकतन्त्रक एकता निश्चित प्रकारक शासन आसँ सम्बन्धित राजनैतिक विचार धारालाक जनाबैत अछि। लोकतन्त्रक सर्वमान्य परिभाषा नभएलसँ [१] ई दुई प्रमुख सिद्धान्त छी जे लोकतन्त्रक क सेहो परिभाषामा देखल अछि। ई सभ समानता आ स्वतन्त्रता।[२] ई सिद्धान्तसभक प्रतिबिम्ब कानून समक्ष सब नागरिकसभक बराबर छी आ राज्यक शक्तिमे सबमिलक समान पहुंचे वाला व्यवस्थामे सेहो देखल जाईत अछि।[३] सेहो, सबक नागरिक वैधानिक स्वतन्त्रताक उपभोग सेहो पवैत अछि आ नागरिकद्वारा ई स्वतन्त्रताक उपभोग सेहो होइक व्यवस्था संविधानमे तोकन अछि। [४][५]
प्रजातन्त्रक विभिन्न प्रकारसभ अछि। ई विभिन्न प्रकारसभ विशेष केरक प्रतिनिधित्त्व आ स्वतन्त्रताक अधिकार भिन्न भिन्न स्तरमे केन अछि। [६][७]
लोकतन्त्र (शाब्दिक अर्थ "लोगक शासन", संस्कृत लोक, "जनता" ,तन्त्र ,"शासन", ) ई प्रजातन्त्र एक यहन शासन व्यवस्था छि जईमे जनता आपन शासक अपन चुनैत अछि । ई शब्द लोकतांत्रिक व्यवस्था आ लोकतांत्रिक राज्य दुनुक लेल प्रयुक्त अछि। यद्यपि लोकतन्त्र शब्दक प्रयोग राजनीतिक सन्दर्भमे केन यछ, तँ लोकतन्त्रक सिद्धान्त दोसर समूहसभक आ संगठनसभक लेल सेहो संगत अछि। सामांयतः लोकतन्त्र विभिन्न सिद्धान्तसभक मिश्रणसँ बनते अछि, तँ मतदानक लोकतन्त्रक अधिकांश प्रकारसभ चरित्रगत लक्षण मानल गेल अछि।
लोकतन्त्रक प्रकार[सम्पादन करी]
लोकतन्त्रक परिभाषाक अनुसार ई "जनताद्वारा, जनताक लेल, जनताक शासन छी"। मुद्दा अलग-अलग देशकाल आ परिस्थितिसभमे अलग-अलग धारणासभक प्रयोगसँ एकर अवधारणा किछ जटिल होएत अछि। प्राचीनकालसँ ही लोकतन्त्रक सन्दर्भमे बहुतरास प्रस्ताव रखल गेल छल, मुद्दा ओ सभमे सँ बहुतरास कहियो नै क्रियान्वित भेल।
प्रतिनिधि लोकतन्त्र[सम्पादन करी]
प्रतिनिधि लोकतन्त्रमे जनता सरकारी अधिकारीसभक सीधा चुनैत अछि। प्रतिनिधि कोनो जिला आ संसदीय क्षेत्रक चूनल जाईत अछि आ बहुत समानुपातिक व्यवस्थासभक सब मतदाताक प्रतिनिधित्व करैत अछि। कुछ देशसभमे मिश्रित व्यवस्था उपयुक्त होइत अछि। यद्यपि ई तरिकाक लोकतन्त्रमे प्रतिनिधि जनता द्वारा निर्वाचित होइत अछि,तँ जनताक हितमे कार्य नीतिसभ प्रतिनिधि स्वयं तय करैत अछि। यद्यपि दलगत नीति, मतदातासभमे छवि, पुनः चुनाव जहिना कुछ कारक प्रतिनिधिसभमे असर देखल जाईत अछि, तँ सामान्यतः ई सभक मध्ये कुछ आ बाध्यकारी अनुदेश अछि।
ई प्रणालीक सबसँ पैग खासियत ई अछि कि जनादेशक दबाव नीतिगत विचलनमे रोकैक काम करैत अछि,कियाकि नियमित
अतरालसभमे सत्ताक वैधता हेतु चुनाव अनिवार्य अछि।
उदार लोकतन्त्र[सम्पादन करी]
प्रत्यक्ष लोकतन्त्र[सम्पादन करी]
भारतमे लोकतन्त्रक प्राचीनतम प्रयोग[सम्पादन करी]
सन्दर्भ सामग्रीसभ[सम्पादन करी]
- ↑ Liberty and justice for some at Economist.com
- ↑ Aristotle, Politics
- ↑ उदाहरणक लेल एकटा प्रतिनिधिमूलक प्रजातन्त्रमे सबक मतक ओते भार अछि आ राज्यक सबक नागरिक प्रतिनिधिक लेल उम्मेदवारी द सकत एकछि।
- ↑ R. Alan Dahl, I. Shapiro, J. A. Cheibub, The Democracy Sourcebook, MIT Press 2003, ISBN 0-262-54147-5, Google Books link
- ↑ M. Hénaff, T. B. Strong, Public Space and Democracy, University of Minnesota Press, ISBN 0-8166-3387-8
- ↑ G. F. Gaus, C. Kukathas, Handbook of Political Theory, SAGE, 2004, p. 143-145, ISBN 0-7619-6787-7, Google Books link
- ↑ The Judge in a Democracy, Princeton University Press, 2006, p. 26, ISBN 0-691-12017-X, Google Books link


text:
काशी विश्वनाथ मन्दिर
काशी विश्वनाथ मन्दिर बाह्र ज्योतिर्लिङ्गसभमे सँ एक छी । ई मन्दिर वाराणसीमे अवस्थित अछि । यह मन्दिर हजारो वर्षसँ वाराणसीमे अवस्थित अछि । काशी विश्वनाथ मन्दिर कऽ हिन्दू धर्ममें एक विशिष्ट स्थान अछि । ऐहन मानल जाइत अछि कि एक बेर एहि मन्दिरक दर्शन आ पवित्र गङ्गामे स्नान कएलासँ मोक्षक प्राप्ति होइत अछि । एहि मन्दिरमे दर्शन करबाकक लेल आदि शङ्कराचार्य, सन्त एकनाथ रामकृष्ण परमहंस, स्वामी विवेकानन्द, महर्षि दयानन्द, गोस्वामी तुलसीदाससभक आगमन भेल अछि । एहि ठाम सन्त एकनाथजी द्वारा वारकरी सम्प्रदायका महान ग्रन्थ श्रीएकनाथी भागवत लिखिक पुरा केनए छल आ काशिनरेश तथा विद्वतजनसभद्वारा ओ ग्रन्थक हाथी पर सँ शोभायात्रा खुब धुमधामसँ निकालल गेल छल ।महाशिवरात्रिक मध्य रात्रिमे प्रमुख मन्दिरसभसँ भव्य शोभा यात्रा ढोल नगाड़ा इत्यादिक संग बाबा विश्वनाथ जी कऽ मन्दिर धरि जाइत अछि । [१]
निर्माण[सम्पादन करी]
वर्तमान मन्दिरक निर्माण महारानी अहिल्या बाई होल्करद्वारा सन 1780मे करवैने छल ।[२]
एहो सभ देखी[सम्पादन करी]
बाह्य जडीसभ[सम्पादन करी]
- आधिकारिक साइट
- काशी विश्वनाथ मंदिर (इंदिरा गांधी राष्ट्रीय कला केन्द्र)
- भगवान शिव के दर्शन और तीर्थ, उनकी वीडियो और चित्रों के संग
- भारत सरकार के पोर्टल पर लेख
- मंदिर पर जिला सरकार का पन्ना
- इण्डियाहिस्ट्री.कॉम पर
- वाराणसी पृष्ठ
- वाराणासी में सांस्कृतिक छुट्टियां
- विकिमैपिया पर
- ज्योतिर्लिंगों पर सूचना
- काशी विश्वनाथ - गूगल अर्थ समाज
- जानिए काशी-विश्वनाथ मंदिर पर किसने किया था आक्रमण, फिर क्या हुआ? (भास्कर)


text:
पूर्णिया, मिथिला मिरर : मिथिलामे प्रतिभाकेँ कोनो कमी नै अछि। मिथिलाक धिया ककरोसँ कोनो क्षेत्रमे कम नै छथि। एहने एकटा धिया खेलक क्षेत्रमे नीक प्रदर्शन क’ रहल छथि। अति साधारण परिवारिक परिवेशमे पलल-बढ़ल काजल लकड़ा राष्ट्रीय स्तर पर जिलाक नाम रोशन क’ रहलिह अछि। काजल बिहार महिला हॉकी टीमक एकटा खिलाड़ीक तौर पर राष्ट्रीय टूर्नामेटमे अपन शानदार प्रदर्शनसँ सभकेँ प्रभावित केलनि अछि। काजल एकटा एहन परिवारसँ अबैत छथि, जतय बचियाकेँ खेलक मैदानमे भेजब त’ दूरक बात एतय धरि जे बेटीकेँ पढ़बाक लेल सेहो दूरक स्कूलमे नै पठाओल जाइत अछि। काजल पूर्णिया जिलाक बीकोठीक रहय वाली छथि। पिता मजुरी करैत छथि जाहिसँ घरक खर्च चलैत छनि। गरीबीक चारदीवारीसँ निकलि काजल पहिने जिलास्तर पर तखन राज्य आ आब राष्ट्रीयस्तर पर हॉकी मैदानमे अपन प्रतिभाकेँ साबित क’ रहलिह अछि। राज्य स्तरीय टूर्नामेटमे सभसँ बेसी गोल क’ काजल अपन लोहा मनवा चुकल छथि। यैह कारण छैक जे शहरक युवा खिलाड़ि सभक बीच ओ बहुत लोकप्रिय छथि। हुनक एहि प्रतिभा आ क्षमताकेँ देखैत जिला निर्वाचन आयोग हुनका 2019 केँ लोकसभा चुनावमे जिला आइकॉन बनेलक अछि। काजल बतौलनि जे दोसर लड़की सभकेँ हॉकी खेलैत देखैत छलहूँ हमरो इच्छा भेल। हम अपन इच्छा माँ-पिताजीसँ साझा केलहूँ आ ओ दुनू गोटे खेलक लेल प्रोत्साहित कएलनि। माँ-पिताजीक प्रेरणासँ हम आगा बढ़ी रहल छी।
काजलक शुरुआती पढ़ाई-लिखाई संत थॉमस स्कूलसँ भेलनि। 2013 मे मुख्यमंत्री आवासीय एकलव्य प्रशिक्षण केंद्र पूर्णियाक लेल चुनल गेलिह। तकरा बाद ओ पाँछा मुड़ी क’ नै देखलिह आ लगातार हॉकीकेँ मैदानमे अपन जलवा देखा रहलिह अछि। काजल हालक पाँच सालमे बतौर खिलाड़ी बेहतरीन प्रदर्शन क’ रहल छथि। राष्ट्रीय खेलो इंडिया हॉकी चैंपियनशिप 2016मे जिलाक टीम तेसर स्थान पर रहल छल, जाहिमे काजल सर्वाधिक गोल केने छलीह। राष्ट्रीय जूनियर महिला हॉकी चैंपियनशिप 2013, 2014, 2015, 2016, 2017, 2018 जिला टीम चैंपियन रहल जाहिमे काजल बतौर फारवर्ड खिलाड़ी शानदार योगदान देलनि। 2018 राष्ट्रीय सीनियर महिला हॉकी चैंपियशिपमे काजल बिहार महिला टीमक हिस्सा छलिह। काजल आब राष्ट्रीय हॉकी टीममे जगह पयबाक सपना रखैत छथि आ देशक प्रतिनिधित्व करय चाहैत छथि। हुनक कोच रानूकेँ कहब छनि जे काजल हॉकी खेलक प्रति समर्पित छथि।


text:
1). अलहनि पूसक राति
धरतीपर पसरल
ई अलहनि पूसक राति
अकासक सितलपाटीपर
भकुअएल बैसल चान
कुहेस मे सनएल
ठिठुरैत इजोरिया
चारुभर अबारा छौड़ा सभ जकाँ रभसैत
अबंड बसातक अदंक
ठोप-ठोप चुबैत ओसक परतापे
सिहरैत सिहकैत दूभिक अंग-प्रत्यंग
आहारक खोजी सँ झमारल
चिड़ैक जोड़
खोंता मे एकदोसरा मे सन्हिएल
निःशब्द
अपन स्थान मे खुटेसल गाछ-बिरिछ
अपन परिमितिमे
गुम्मी लधने बैसल पोखरिक सर्द-हेमाल पानि
भनसाघरक चिनमार पर
गुम्मी केँ भँगैत छुच्छ बासनक
दारिद्रीय कन्नारोहटि
हमर गोठुला घर केँ दफानने
पिलिया कुक्कुरक केंकिआइत नवजात
मुदा,
एहनो अपतकालमे
घूर त'र बैसल लोक
उष्मा पबैत अछि एक ठेहुरी धधरा सँ
पत्नीक पहिल आलिंगन जकाँ
आ
खौंत फूकि दैत छैक
ओकर जिजीविषा केँ...।
2). विचार धारा
विचार धारा
बहैत अछि, मनुक्खक बस्ती केँ बेरबति काते-कात
बर्दास्त नहि छैक मनुक्खक गन्ह
अगुताइ मे अछि सभ नव सिद्धांत
समय सँ पहिनहि सभ्यता होयबाक लेल
वैचारिक गति, सुस्त, औंघाएल, अनमनएल सन अपन उदगम सँ फराक होयबाक उत्सव मे अलोपीत अछि
मुदा उत्साह सेरा गेल छै माड़ जकाँ
विचार, विचार-धारा एकत्व प्राप्तिक किर्तन मे लीन
स्वयं केँ ठाढ़ करैत अछि एकटा प्रतिमान जकाँ
गढ़ैत अछि किंवा गढ़बाक यत्न करैत अछि एकटा प्रतीक
परस्पर विपक्षक कोनो स्तुप सँ पैघ, निस्सन, अजोद्ध
धाराक धार सँ युक्त एकटा हथियार
छैक विपक्षक खेमा मे सेहो, बेस ललितगर, बेस चोखगर
पाँगि देमय चाहैत छैक एकहक ठारि
अनकर छाहैर के बर्दास्त करैत अछि एहि कनकनी मे
वैचारिक हारि जन्म दैत अछि
एकटा शोणिताम भेल युद्धक
राजधानीक सभ चौबटियापर टाँगल जाइत छैक लहास
नारा लगाबैत अछि शाकाहारी गीद्ध सभ - अपन पौराणिक ग्रंथक कोनो ऋचाक
अभिजातीये श्रेष्टताक पिठियौटापर बनाओल चेन्ह-चाक सँ
स्वयं केँ जोड़बा लए बिर्त्त
लोकक धरोहि पुनि चानन-ठोप करैत अछि रक्तचंदन सँ
राजधानी सँ दूर
स्मार्ट सिटी सँ दूर
मारिते रास लोक सीरौर मे धरिआबैत अछि गहुमक बिआ
विचारक धारा मध्धम भ' गेल अछि गाम अबैत-अबैत
एकटा धारा छै एतय, इज्जति कोना बाँचत
कोना हेतै कनेदान
कोना हेतै दौनी, ओसौनी
कोना हेतै साँझुक घूरक वेवस्था-बात
गिरहस्थीक ससरफानी मे ओझराएल हमर गाम केँ
नहि चिंता छैक कोनो आन्दोलनक
आइयो,
हँ आइयो,
गामक एकमात्र चौकक मूल बहसक मुद्दा छैक
भलम्माक बेटी - किए उढ़ैर गेलै
फलल्माक बेटा नहि उजिएलै
चर्चाक बिषय इहो छै - बेनीपट्टी हरलाखीक बाट बनि रहलैए
आब देखा चाही - गाम शहर जाएत
आकि,
शहर गाम आओत ?
3). चेन्ह-चाक
अहाँ केँ हिचुकी अबैत अछि ?
अबिते हएत
कटिस क' लेला सँ
संवाद चनकैत छै
चेन्ह-चाक थोड़बय मेटाइ छैक।
4). किछु निर्माल
अहाँक अंतःवस्त्रक अढ़ सँ
अकसरहाँ हुलकी मारैत हएत
हमर दाँतक छाप
जकरा भने सभ सँ नुका रखने हएब अहाँ
मुदा स्मृतिक पुरबा मे
कनकनाइत हएत
सगबगाइत हएत,
सिहैक उठैत हएत
अंतरंग क्षणक किछु निर्माल।
5). ओहि सभसँ आगाँ
जत' अहाँ ठाढ़ छी - ओतय सँ जतेक दूर धरि अबैत अछि नजरि। ओतबी टा नहि थिक धरती, ओतबी टा नहि थिक संसार, ब्रह्माण्ड। एखन धरिक देखल, भोगल सँ फाजिल देखबा लए, भोगबा लए, असोथकित विन्दु केँ करहे पड़त चौरस। ओहि सभ सँ आगाँ चलहे पड़त, भोगहे पड़त। छोड़हे पड़त भोगल कालखण्डक मोह।
संभव छैक बड़ किछु अहाँ, अपन हाथ सँ टोबने होयब। संभव छैक अहाँ बहुत किछु अपन आँखिक जोत सँ टोबने होयब। अहाँ बहुत किछु सुनने होयब। पढ़ने होयब इतिहास, भूगोल, विज्ञान। मानल बहुत रास वस्तु - जात केँ, अहाँक हाथ क' देने अछि अपैत। मुदा तेँ कि बाँचल नहि अछि निरैठ ? हम गछैत छी अहाँ चिन्हैत होयब मारिते रास गन्ह - सड़ैत लहासक गन्ह, फूलक गन्ह, मनुक्खक गन्ह जानि नहि कतोक प्रकारक गन्ह सँ नकमानि भेल छी अहाँ। तेँ की बाँचल नहि अछि किछु अन्भुआर सन गन्ह ? मारिते रास सुआद केँ जब्बहक' अछओं अछि अहाँक जीह, रेहल-खेहल अछि तीत-मीठ, नोनगर - चहटगर। तेँ की ओतबी अछि जीवनक सुआद ?
अहाँ धँगने छी ओतबी धरती, जतबा क्षेत्रफल अछि अहाँक तरबाक। अहाँ केँ बुझल अछि मातरे अहाँक प्रस्थान विन्दु।
अहाँ केँ गमल अछि मातरे अहाँ द्वारा चलित दूरी आ तरहत्थीपर अछि मातरे एकटा विस्थापन। आरंभक चौखटिपर ठाढ़, एकटा यात्रा अहर्निश करबाक अछि।
अरजलहा बौद्धिक बखारी सँ, नहि भरबाक चाही माथ। शेष थिक एकटा विस्तृत अकास। यात्राक क्रम मे छुतिया जाइत छै, पुरान जग्गह, पुरान लोक। संग रहि जाइत छै, बाकुट भरि भाववाचक संज्ञा। आ ओहो समयक ढ़ेकी मे कुटाइत, छटाइत अवशेष भ' गिरहस्थीक व्याकरण मे सर्वनाम जकाँ उपयोग होइत रहैत छैक, बेर-कुबेर।
संघर्षक महिखा मे रहरहाँ कबिलौतीक बलि देबय पड़ैत छैक। पाकल कदिमा जकाँ कतोक बेर भंगए पड़ैत छै। नव स्वरुप अखतियार करबा लए भंगएब आवश्यक छैक। ब्रह्माण्डक कोन कारक द'ढ़ अछि, के साबूत अछि एतय ? दू फांक शिव छथि, तखनहि प्रकृति अछि। अजस्र खण्ड सुरुज भेला उत्तर चमकैत अछि - धरा मंगल आदि ग्रह। धरा स्वयं दू हिस थिकीह, तखनहि चान छथि।
प्रत्येक क्षण एकटा अवसरि थिक। प्रत्येक डेग एकटा संभावना थिक। अथबल नहि थिक समय। अथबल केँ नहि होइत अछि भविष्य। हम चलब - ओहि सभ सँ आगाँ, जतेक हम चलि चुकल छी।
●●●
मैथिल प्रशान्त चर्चित युवा कवि छथि। हिनक गणना मैथिली कविताक भविष्यक एकटा नीक संभावनाक रूप मे कएल जाइत छनि। 'अखरा चान' आ 'समयक धाह पर' शीर्षक सँ हिनक दू गोट काव्य-संकलन दृश्य मे छनि एवं 'घाम होयबाक अकुलाहटि' शीर्षकक एकटा सँग्रह प्रकाशनक बाट मे छनि। एकरा अतिरिक्त विभिन्न पत्र-पत्रिकादि मे नियमित रचना प्रकाशित-प्रशंसित आ एलबम आदिक लेल गीत लेखन।
हिनका सँ maithil.pb@gmail.com पर सम्पर्क कएल जा सकैत अछि।
प्रत्येक डेग एकटा संभावना थिक Reviewed by e-Mithila on जनवरी 03, 2020 Rating:
सदस्यता लें टिप्पणियाँ भेजें ( Atom )


text:
नयनराज पाण्डे
नयनराज पाण्डे (अङ्ग्रेजी: Nayan Raj Pandey)(जन्म सन् १९६६, ९ जुन विक्रम सम्बत: २०२३, २७ जेठ)[१] चर्चित नेपाली साहित्यकार अछि । ओ नेपाली कथाकार, चलचित्रक पटकथा लेखक तथा समकालीन परिस्थितिके चित्रात्मक शैलीमे प्रस्तुत करैवाला प्रसिद्ध उपन्यासकार अछि ।[२] उलार, लू, घामकिरी आ सल्लीपिर उपन्यास उनकर चर्चित उपन्यासमे परैत अछि मुदा निदाएँ जगदम्बा, खोरभित्रक जोकर आ चकलेट नामक कथासंग्रह सेहो चर्चित अछि ।
प्रारम्भिक जीवन तथा शिक्षा[सम्पादन करी]
पिता स्व.डिल्लीराज पाण्डे काठमाण्डौक सूचना विभागमे कार्यरत रहैत काल नयनराज पाण्डे माता भगवतीदेवी पाण्डेक कोखसँ काठमाण्डुक प्युखा टोलमे जन्म भेल तहियो कुछ समयपछा पिता नेपालगञ्जक एकटा माध्यमिक विद्यालयमे हेडमास्टरमे नियुक्त भेलावाद मातापितासग ओ नेपालगञ्ज गेल आ ओतहि उनकर बाल्यकाल बित्न बित गेल । विद्यालय स्तरसँ प्रमाणपत्र तहधरिक अध्ययन सेहो उनकर नेपालगन्जमे सम्पन्न भेल छल । पछा कानुनमे स्नातक तहक अध्ययन करब क्रममे ओ २०४४ सालमे काठमाण्डौ आएल आ तहिना काठमाण्डौ मे रहै साहित्य साधना करे लगल । तराई मधेशमे रहल ओतकके जनजीवन, समाज आ संस्कृतिके नजिकसँ देखैत आ अनुभूत कैर पावेकेले हुनका रचनासभमे तराईमधेशक सुखदुख, समस्या, सरोकार आ पीडा मुख्यरुपमे प्रस्तुत कएल अछि ।[३]


text:
नवका- पुरनका लेख सर्च करु...
टिकट लेल जूतम-पैजार
बिहार मे जेना-जेना पार्टी सभ के लिस्ट बहरा रलह अछि. टिकट चाहय वाला नेता सभ के असंतोष बढ़ल जा रहल अछि. टिकट लेल ओ अपना भरि जतेक जुगत भ सकैत अछि करय छथिन्ह. मुदा लिस्ट मे नाम नहि देखि नेता जी आओर नेताजीक कार्यकर्ता अपन धैर्य खो रहल छथिन्ह.
राज्यक सभ प्रमुख पार्टी मे टिकट के लेल बगावत जकां हाल अछि. टिकट नहि मिलला पर नेताजी सभ अपन दल-बल के संग पाला बदलि रहल छथिन्ह. पांच साल सं जकरा लेल इंतजार करय छलाह अगर सेहे नहि मिलल त आखिर दोसर कोनो रास्ता सेहो नहि रहि जाएत अछि न.
बिहार मे एहन कोनो दल नहि अछि जेहि मे टिकट के लेल मारि-पीट... तोड़-फोड़ नहि भेल होए. सत्ताधारी पार्टी जेडीयू होए आ सहयोगी बीजेपी... आ फेर विपक्षी आरजेडी... एलजेपी आओर कांग्रेस. टिकट के लsक सभ ठाम धमगज्जर भ रहल अछि.
कोनो ठाम पार्टी ऑफिस मे तोड़-फोड़ त कोनो ठाम आगि तक लगा देल जा रहल अछि. कोनो ठाम टिकट के लेल नंग-धड़ंग प्रदर्शन भ रहल अछि त कोनो ठाम पार्टी के वरिष्ठ नेताजी के मुंहें पर गरिआएल जा रहल छनि.
कोनो ठाम दोसर पार्टी सं आबय वाला के टिकट मिलला पर विरोध भ रहल अछि त कोनो ठाम बाहुबली आ फेर परिवार के लोक के... रिश्तेदार के टिकट देबय के खिलाफ नारेबाजी...धरना प्रदर्शन भ रहल अछि.
बिहार मे एहि बेर जेहि हिसाब सं पाला बदलनाए आ फेर टिकट नहि मिलला पर हो- हंगामा भ रहल अछि...ओ नेताजी सभ के लेल आंखि खोलय लेल काफी अछि. मुदा लगैत नहि अछि जे ओ कोनो सबक लेताह. हुनका त बस अपन फिक्र रहय छनि.
एहि बेर हंगामा.. हो-हल्ला... तोड़-फोड़ के असल कारण बस अपन के फिक्र अछि. नेता जी सभ जमीनी नेता के बिसरि अपन-अपन लोक के टिकट देबय पर जोर देलखिन्ह. पति... पत्नी... बेटा... बेटी... साला... ससुर.. दामाद जे रिश्तेदार... सगा-संबंधी दिखा जाए छनि टिकट दए द रहल छथिन्ह.
एहन मे सालों-साल सं पार्टी के बेस मजबूत करय वाला लोक सभ साइड भ गेल छथिन्ह. ओ एकदम सं हाशिआ पर आबि गेल छथिन्ह. हुनका पूछए वाला कोनो लोक नहि. ई नहि देखल जा रहल अछि जे इलाका मे लोक पर किनकर नीक प्रभाव... पकड़ छनि.
जेडीयू-बीजेपी त करीब-करीब सभटा मौजूदा एमएलए के टिकट द देलक अछि. जखन कि एहि मे सं काफी संख्या निकम्मा विधायक के छनि जे अपन इलाका के लोक के लेल किछ नहि करलखिन्ह. लोक हुनका पसंद नहि करय छथिन्ह.
पटना मे पार्टी मुख्यालय पर अहां देखिऔ त टिकट लेबय वाला नेता के हैसियत हुनकर बटुआ सं देखल जा रहल अछि नहि कि इलाका मे हुनकर जनाधार सं. दिल्ली-पटना मे रहय वाला नेता सभ के लगय छनि जे बेसि खर्च करत ओकर जीतय के संभावना ओतेक बेसि.
चुनाव सं पहिने लोकों सभ कई बेर उम्मीदवार के चमक-दमक सं प्रभावित भ जाए छथिन्ह. जिनकर जतेक पैघ घोड़ा-गाड़ी देखय छथिन्ह. जतेक खर्च करैत देखय छथिन्ह हुनका पाछा ओतेक दौड़य छथिन्ह. ओतेक जोर-जोर सं नारा लगाबय छथिन्ह.
चुनाव आब लोक के सेवा-भाव सं नहि लड़ल जा रहल अछि. आब चुनाव सेहो मार्केट मे एकटा निवेश जकां भ गेल अछि. जतेक पाए लगाएब ओतेक कमाएब. मुदा हुनका ई पता नहि छनि जे वोटर हुनका एहन झटका दय छथिन्ह जे ओ तुरंत जमीन पर आबि जाए छथिन्ह.
पार्टी जे करय अहां सभ अपन मताधिकार के इस्तेमाल करनाए नहि बिसरब. अगर लगैत अछि जे ई नीक उम्मीदवार नहि अछि. ई नेता चुनाव जीतला के बाद इलाका लेल नीक काज नहि करत. बस चुपचाप अपन वोट सं हुनका अपन फैसला सुना दिअ.
सदस्यता लें टिप्पणियाँ भेजें (Atom)


text:
सुसान किलरेन
सुसान किलरेन एक अमेरिकी इन्जिनियर, पूर्व संयुक्त राज्य नौसेना अधिकारी आ पूर्व नासाक अन्तरिक्ष यात्री छी । हुनकर जन्म २४ अक्टुबर १९६१ अगस्ता, जर्जियामे भेल छल । हुनकर पिता डक्टर जोसफ एक प्रमुख जिला शल्य चिकित्सक छल, जे जर्जियाक अगस्तामे युसुफ एम.स्टिल जिला केन्द्रक स्थापना आ निर्देशन केनए छल ।
सन् १९७९ मे वालनट हिल विद्यालय, नेटिक, मेसाचुसेट्स, सँ अपन विद्यालय शिक्षा प्राप्त केलक । ओ सन् १९८२ मे विमान इन्जिनरियङमे स्नातकक डिग्रीक संग एम्ब्री-रिडडल एरोनटिकल विश्वविद्यालयसँ स्नातकक उपाधि प्राप्त केलक आ सन् १९८५ मे जर्जिया संस्थानक प्राविधिक विषय राखि एयरोस्पेस इन्जिनरियङमे ओ मास्टर अफ साइन्सक डिग्री प्राप्त केलक । ग्रेजुएसन स्तरक पढ़ाई केलाक बाद ओ जर्जियामे मेरिटेटामे लकहिड कर्पोरेसनक लेल पवन सुरङ्ग परियोजना अधिकारीक रूपमे काज केलक आ अपन स्नातकक डिग्री अर्जित केलक ।[१] सन् १९८५ मे हुनका संयुक्त राज्य नौसेनामे नियुक्त कएल गेल छल आ सन् १९८७ मे नौसेना एभिएटर कहि हुनकर नाम नामित कएल गेल ।[२]


text:
कलकत्ता/दड़िभंगा. मैथिलीक चर्चित फ़िल्म 'सस्ता जिनगी महग सेनूर'क संटुआ कें केs बिसरत? अपन सहज आ स्वाभाविक अभिनय कला आ संवाद बजबाक अदभुत शैली केर कारण समस्त मैथिल दर्शकक हृदय मे नीक स्थान बनबय बला आ सभक पसिनगर कलाकार छथि रोमी (प्रदीप) 'संटुआ' ठाकुर. मूलत: दरभंगा जिलाक नेहरा कें रहनिहार रोमी ठाकुर प्रारंभिक शिक्षा केर उपरांत मुम्बइ चलि अयला आ अभिनय केर क्षेत्र मे अपन भाग़्य अजमयबाक लेल संघर्ष करय लगलथि. आशा चन्द्रा फ़िल्म इंस्टिच्यूट, मुम्बइ सं एक्टिंगक कोर्स कयने छथि. मुदा किछु व्यक्तिगत कारणवश रोमी जी मुम्बइ छोड़ि देलनि. रोमी जी इंडियन मोशन पिक्चर्स प्रोड्यूसर एशोसियेशन (IMPPA) केर पूर्व सदस्य रहि चुकल छथि.
अभिनय केर क्षेत्र में कैरियरक प्रारंभ केना भेल पूछला पर रोमी जी बतौलनि जे मुरलीधरक निर्देशन में बनय जा रहल फ़िल्म 'सस्ता जिनगी महग सेनूर'क शूटिंग नेहरा गाम मे निर्धारित छल. किछु कलाकारक कमी कें देखैत स्थानीय कलाकार केर जरूरति छलैक. रोमीजीक व्यक्तित्व, भाषा-शैली आदि निर्देशक मुरलीधरजी कें बड्ड पसिंन पड़लनि आ रोमी जी कें दोसर मुख्य अभिनेता संटुआक भूमिका द' देलनि. परिणाम ई भेल जे फ़िल्म केर उपकथानक में चारि चान लाग़ि गेल. फ़िल्म मे अपन नीक अभिनय सं सभ कें प्रभावित केलनि अछि. रोमीजीक दोसर फ़िल्म 'पिया संग प्रीत कोना हम करबै' आयल छल. अहू फ़िल्म मे रोमीजीक भूमिका मोटा-मोटी काबिले तारीफ़ अछि. कराटे में प्रशिक्षित रोमी जी एकटा अप्पन प्रोडक्शन हाउस खोलबाक इच्छुक छथि आ कहलनि जे ओ जल्दिये मां भगवती केर चमत्कार संबंधित एकटा सत्य घटना पर आधारित मैथिली फ़िल्म बनओता. आशा करैत छी जे हम सभ संटुआ कें एकटा आओरो नीक अवतार मे देखब. (Report : भास्कर झा)
Tags: सिनेमा


text:
अशोक स्तम्भ
अशोक स्तम्भ भारतीय उपमहाद्वीप भरिमे निर्मित स्तम्भसभक एक श्रृङ्खला छी जे ईसा पूर्व तेसर शताब्दीमे मौर्य सम्राट अशोकद्वारा बनाएल गेल छल । मूल रूपसँ, ओहि समयमे बहुतेक स्तम्भ बनाएल गेल छल मुदा मुसलमान आक्रमणकारीके लक्षित रहला कारण वर्तमानमे मात्र उन्नाइस शिलालेख मात्र बचल अछि आ ओहिमे अशोकक सिंह राजधानी भेल ६ गो स्तम्भ मात्र बचल अछि । बहुतेक स्तम्भसभ तुटल अवास्थामे संरक्षित कएल गेल अछि ।[२] अशोक स्तम्भ औसतन १२ सँ १५ मी (४० सँ ५० फिट) उँच अछि, आ तौलमे ५० टनक रहल अछि । कखेनै कखेनौ ई स्तम्भ स्थापित करिक लेल सौ माइलसँ बेसी घसिट कऽ लऽ जाइल जाइत छल ।[३][४]
पृष्ठभूमिसंपादित करें
सम्राट अशोकक धार्मिक प्रचारसँ भारतमे कलाके बहुतेक प्रोत्साहन मिलल । अपन धर्मलेखसभक अङ्कनक लेल ओ ब्राह्मी आ खरोष्ठी दुई लिपिसभक उपयोग केनए छल आ सम्पूर्ण देशमे व्यापक रूपसँ लेखनकलाक प्रचार भेल । धार्मिक स्थापना आ मूर्तिकलाक अभूतपर्वू विकास अशोकक समयमे भेल । परम्पराक अनुसार अशोक ओहि तीन वर्षक अन्तर्गत ८४,००० स्तूपसभक निर्माण करौलक ।[५] एहिमे सँ ऋषिपत्तन (सारनाथ) मे ओकरद्वारा निर्मित धर्मराजिका स्तूपक भग्नावशेष अखनो द्रष्टव्य अछि ।[६]
एहि प्रकार ओ अगणित चैत्यसभ आ विहारसभक निर्माण करौलक । अशोक देशक विभन्न भागसभमे प्रमुख राजपथसभ आ मार्गसभ पर धर्मस्तम्भ स्थापित केलक । अपन मूर्तिकलाक कारण ई स्तम्भ सबसँ अधिक प्रसिद्ध अछि । स्तम्भ निर्माणक कला पुष्ट नियोजन, सूक्ष्म अनुपात, सन्तुलित कल्पना, निश्चित उद्देश्यक सफलता, सौन्दर्यशास्त्रीय उच्चता तथा धार्मिक प्रतीकत्वक लेल अशोकक समय अपन चरम सीमा पर पहुँचि चुकल छल । ई स्तम्भसभक उपयोग स्थापत्यात्मक मात्र नै भऽ स्मारकात्मक सेहो छल ।[७]
सारनाथक स्तम्भसंपादित करें
सारनाथक स्तम्भ धर्मचक्र प्रवर्तनक घटनाके स्मारक छल आ धर्मसङ्घक अक्षुण्णता बनाए राखैक लेल एकर स्थापना भेल छल । ई चुनारक बलुआ पत्थरक लगभग ४५ फिट लम्बा प्रस्तरखण्डक बनल छल । धरतीमे गड़ल आधारक छोडि एकर दण्ड गोलाकार अछि, जे शीर्ष भाग आ क्रमश: पातर होइत जाइत अछि । दण्डक उपर एकर कण्ठ आ कण्ठक उपर शीर्ष अछि । कण्ठक निचा प्रलम्बित दलोन्वाला उलटा कमल अछि । गोलाकार कण्ठ चक्रसँ चारि भागमे विभक्त अछि । ओहिमे क्रमश: हाथी, घोड़ा, बैल तथा सिंहक सजीव प्रतिकृतिसभ उभरल अछि । कण्ठक उपर शीर्षमे चारि टा सिंहमूर्तिसभ अछि जे पृष्ठत: एक दोसरसँ जुड़ल अछि । ई चारू के बीचमे एकटा छोट दण्ड छल जे धर्मचक्रक धारण करैत छल । अपन मूर्तन आ चमकक दृष्टि ई स्तम्भ अद्भुत अछि । ई समय स्तम्भक निचला भाग अपन मूल स्थानमे अछि । शेष सङ्ग्रहालयमे राखल गेल अछि । धर्मचक्रक मात्र किछ टुकड़ा उपलब्ध भेल अछि । चक्ररहित सिंह शीर्ष आई भारत गणतन्त्रक राज्य चिह्न छी । चक्र वैदिक ऋतसँ विकसित धर्मक कल्पनाक प्रतीक अछि, जे सम्पूर्ण आकाशमे गतिशील रहैत अछि ।
सन्दर्भ सामग्रीसभसंपादित करें
- ↑ Reference: "India: The Ancient Past" p.113, Burjor Avari, Routledge
- ↑ Harry Falk, Ashokan Sites and Artefacts: A Source-Book with Bibliography (Mainz am Rhein, 2006).
- ↑ http://www.cs.colostate.edu/~malaiya/ashoka.html
- ↑ Thapar, Romila (2001). New Delhi: Oxford University Press, pp.267-70
- ↑ Companion, 430
- ↑ Harle, 22
- ↑ Harle, 22, 24, quoted in turn


text:
मधुबनी : अंग्रेजी बाजब स्मार्टनेस केर पहिल शर्त भेल जा रहल छै. बिनु अंग्रेजी सिखने आगू बढब असंभव भेल छै आ बिहार मे अंग्रेजी शिक्षाक स्थिति ककरा नै बुझल छै? एकटा अंग्रेजी स्पीकिंग ट्रेनिंग इंस्टिट्यूट केर खगता मधुबनी मे भुझ्ना रहल छल आ से पूरा भ' रहल अछि लेट्स टॉक सं. एहि संस्थानक माध्यम सं धुरझार अंग्रेजी बाजबाक प्रैक्टिस कराओल जाएत. सितम्बर पहिल सप्ताह सं शुरू होमय जा रहल एहि संस्थान मे विभिन्न कोर्स संचालित कएल जाएत जे नेना कक्षा सं ल' प्रोफेशनल आ हाउज वाइफ लेल सहो होएत. संस्थानक ऋषि झा मिथिमीडिया कें कहलनि जे स्पीकिंग केर अलावे पर्सनालिटी डेवलपमेंट पर सेहो धियान देल जाएत.
आधुनिक सुविधा सं लैस ई संस्थान ऑडियो-वीडियो ट्रेनिंग सेहो उपलब्ध कराओत जे विद्यार्थी कें उत्तम ट्रेनिंगक प्रति आश्वस्त करत. जिला मुख्यालय मे एहन तरहल इंस्टिट्यूट सं लोक कें स्पीकिंग कोर्स लेल जिला सं बाहर दड़िभंगा, पटना वा दिल्ली जेबाक प्रयोजन नै. संस्थान सं विस्तृत विवरण लेल देल संपर्क सूत्र पर संपर्क क' अपन नामांकन सुनिश्चित क' सकैत छी.
[Sponsored Post]
[Sponsored Post]


text:
चर्चित कवि, उपन्यासकार, संपादक, एक्टिविस्ट ओ शिक्षक दिलीप कुमार झा एखन अपन कृति 'दू धाप आगाँ' कें ल' पाठकक सिनेह कें एन्जॉय क' रहल छथि. एकर दोसर संस्करण प्रकाशनक बाट पर छै. मैथिली भाषा-साहित्य सं जुड़ल विभिन्न बिंदु पर हुनका सं मिथिमीडिया लेल बातचीत केलनि अछि रूपेश त्योंथ.
- - - - - - - - -
अपनेक उपन्यास 'दू धाप आगां' बेस चर्चा मे रहल अछि, ताहि लेल बधाइ! अपन छात्र जीवनक विषय मे किछु जनतब दी, कोना राजनीति शास्त्र पढ़ैत साहित्य दिस रुझान भेल?
धन्यवाद रूपेशजी! साहित्यक लुतुक हमरा काशी मे ध' लेलक. इन्टरमीडिएट स्तर पर हमर तीनटा साहित्य बिषय रहल अछि- संस्कृत, हिन्दी आओर अंग्रेजी. स्नातक सँ हम राजनीति विज्ञानक छात्र भ' गेलहुं. हम वास्तव मे राजनीति मे जाए चाहैत रही आ छात्रजीवन मे काशी हिन्दू विश्वविद्यालय मे छात्र राजनीति मे सक्रिय रही, से सृजनात्मक स्तर पर. काशीस्थ बहुत पुरान संस्था मैथिल छात्र संघक पदाधिकारी सेहो रही. एकटा राष्ट्रीय छात्र संगठनक बीएचयू जिला इकाइक सचिव सेहो रही. ओतय ताहि समय मे छात्रसंघ भंग रहै, हम सभ छात्रसंघ बहाली, सत्र नियमितीकरणक लेल बड़का आन्दोलनक नेतृत्व कयने छी. हमर किछु मित्र मे सँ छलाह आनन्द प्रधान (पछाति बीएचयू छात्रसंघक अध्यक्ष), अफलातुन देसाइ, सुभाष गताड़े, उज्ज्वल रंजन झा, देवानन्द सिंह, ओमप्रकाश सिंह. शिक्षा पूरा केलाक बाद हम अपन गाम घुरि अयलहुं. नौकरी नै करबाक इच्छा रहितो पारिवारिक हालत कें देखैत नौकरी करबाक निर्णय लेलहुं आ सिविल सेवाक तैयारी मे लागि गेलहुं मुदा ताही बीच हमरा लोक सेवा आयोग द्वारा शिक्षक पद पर बहाली भ' गेल. हम नहियो चाहैत,नौकरी करय लगलहुं. हमर पदस्थापन नेपाल सीमा पर मधवापुर मे भेल. सोचि सकै छी, अस्सी चौराहाक लोक मधवापुर सन जगह मे कोना समय बितबैत होएत! साहित्ये संबल बनल. खूब साहित्य पढ़बाक अवसर भेटल. ओएह एकान्तवास हमरा मे कविताक बीज भरि देलक.
आरंभिक समय मे कोनो रचनाकार कें प्रोत्साहन, अवसर, मंच आदिक जरूरति होइ छै, तेहन सन कोनो अनुभव शेयर करी?
कहबे केलहुं अछि जे कोना हम साहित्य सागर मे टपान देलहुं. कविता लिखैत-पढ़ैत मधवापुरक एकान्तवास शेष भेल. 1997 मे हमर बदली मध्य विद्यालय रहिका मे भ' गेल. ओतुका वातावरण हमरा मे उर्जा भरि देलक. हम पहिल बेर 1997 मे विद्यापति समारोहक अवसर पर श्री उदयचन्द्र झा विनोद सँ कविता पढ़य देल जयबाक अनुरोध कयलियनि ओ हमर अनुरोध स्वीकार क' कविता पढ़बाक अवसर देलनि. ओहि कवि सम्मेलनक अध्यक्षता बैद्यनाथ मिश्र यात्री क' रहल छलाह, जिनका पढ़ब हमरा सभ सँ बेसी नीक लगैत छल आ बाबा सँ काशी मे कएबेर भेंट त' रहय मुदा हुनका अध्यक्षता मे कविता पढ़ब से त' सोचनहुं ने रही. मंच पर पहिल बेर कविता पढबाक अनुभव स्मरण होइए त' आइयो उत्साह सं भरि जाइ छी, नवतुरिए आबओ आगाँ.
आरंभिक समय मे कोनो रचनाकार कें प्रोत्साहन, अवसर, मंच आदिक जरूरति होइ छै, तेहन सन कोनो अनुभव शेयर करी?
कहबे केलहुं अछि जे कोना हम साहित्य सागर मे टपान देलहुं. कविता लिखैत-पढ़ैत मधवापुरक एकान्तवास शेष भेल. 1997 मे हमर बदली मध्य विद्यालय रहिका मे भ' गेल. ओतुका वातावरण हमरा मे उर्जा भरि देलक. हम पहिल बेर 1997 मे विद्यापति समारोहक अवसर पर श्री उदयचन्द्र झा विनोद सँ कविता पढ़य देल जयबाक अनुरोध कयलियनि ओ हमर अनुरोध स्वीकार क' कविता पढ़बाक अवसर देलनि. ओहि कवि सम्मेलनक अध्यक्षता बैद्यनाथ मिश्र यात्री क' रहल छलाह, जिनका पढ़ब हमरा सभ सँ बेसी नीक लगैत छल आ बाबा सँ काशी मे कएबेर भेंट त' रहय मुदा हुनका अध्यक्षता मे कविता पढ़ब से त' सोचनहुं ने रही. मंच पर पहिल बेर कविता पढबाक अनुभव स्मरण होइए त' आइयो उत्साह सं भरि जाइ छी, नवतुरिए आबओ आगाँ.
लेखन आ क्रियाकलाप दुनू अपने समान रूप सं करैत आबि रहल छी. मैथिली सन भाषा मे एकटा साहित्यिक कें एक्टिविस्ट होएब की जरूरी छियै?
देखियौ, हम छात्र जीवन सँ मैथिलीक एकटा कार्यकर्ता छी. काशी मैथिली भाषा-साहित्यक गढ़ रहल अछि. सीताराम झा, यात्री आ किरणक कर्मभूमि रहल अछि. संविधानक आठम अनुसूची मे मैथिली शामिल हो ताहि लेल गतिविधि खूब चलैत रहैक. हमरा जनैत साहित्यकार कें मजबूरी मे एक्टिविस्ट बनय पड़ैत छैक मुदा बिडम्बना अछि हमर समाजक गैर साहित्यिक लोक जे संवेदना शून्य अछि. भाषा साहित्यक विकास सँ कोनो माने मतलब नै छैक, तेँ साहित्यकार कें एकटा एक्टिविस्ट होब' पड़ैत छै. भाषा कें बचाएब साहित्यकारक पहिल दायित्व छनि, ताहि सं साहित्यक सेहो अस्तित्व अछि. भाषा नहि त' फेर साहित्य कतय? तेँ हम 'पाठशाला मे मैथिली' अभियान चला रहल छी. ई एकबेर इसकूल सब मे लागू भ' जाइ त' चैन सँ साहित्यक काज करब.
भाषा-साहित्य केर जिक्र होइत मधुबनीक नाम अबिते अपनेक छवि अभरैत छै. एहन कोन काज-राज रहल जे ई सुनाम भेल अछि. विशेष क' नव साहित्यिक, नव एक्टिविस्ट लोकनि कें धियान मे रखैत बात राखी.
देखियौ, हमरा मजबूरी मे आबय पड़ल मधुबनीक भाषा साहित्यक गतिविधि मे. हम अनुभव करैत रहलहुँ जे मधुबनी मे मैथिली समाप्त भ' रहल अछि. साहित्यक स्तर पर त' मात्र हिन्दीक गोष्ठी होइत रहय एतय. मैथिलीक स्थिति बड कमजोर. तहन लागल जे जँ मधुबनी सँ मैथिली समाप्त त' फेर मैथिली कतय भेटती? तेँ हम एहि गतिविधि मे शामिल भेलहुं. हम एहि गतिविधि सँ अलग होब' चाहैत छी. फुलटाइम साहित्य लिख' चाहैत छी मुदा कियो निस्सन लोक एकर मोर्चा सम्हारि लेथि तहन ने! एखनुक स्थिति मे हर साहित्यकार केँ भाषाक रक्षार्थ किछु ने किछु साहित्यिक गतिविधि मे योगदान करबाक चाही. मैथिली भाषाक स्तर पर एखन संक्रमणक स्थिति मे अछि.
ग्रामीण अंचलक भ्रमण ओ भाषा-जागरुकता करैत अपने कें देखैत कलकत्ता मे बैसल हर्ष होइए. कतहु अपनेक नाओ संग जनकवि लिखल देखने छलहुं. वर्तमान समय मे जनकवि होएबाक की अर्थ भ' सकै छै?
ग्रामीण अंचलक भ्रमण ओ भाषा-जागरुकता करैत अपने कें देखैत कलकत्ता मे बैसल हर्ष होइए. कतहु अपनेक नाओ संग जनकवि लिखल देखने छलहुं. वर्तमान समय मे जनकवि होएबाक की अर्थ भ' सकै छै?
गाम देहात मे अपना लोकक संग, जकरा लेल किछु लिखैत छी, किछु समय बितायब हमरा लेल आनन्दक क्षण अछि. अहाँ देखने हेबै हम ओहनो लोक कें कविता सुनबै छी जे कहियो साहित्य नहि पढने, सुनने अछि. नेना लोकनि मे अपन मातृभाषाक प्रति अभिरुचिक जाँच सेहो एकटा बात रहैत छैक एहि भ्रमण मे. जहांतक जनकविक बात छै, एकर अर्थ विद्वान लोकनि कहताह. जँ एकर अर्थ ई होइत होइ जे जनसामान्यक बात जनभाषा मे लिखि कविता कयनिहार कवि जनकवि कहाबय त' हम अपना केँ जनकवि मानैत छी. हँ हम ई दाबी नहि करैत छी जे हम पैघ कवि छी. हम अपना केँ एकटा बहुत मामूली कवि मानैत छी जे लोकक पीड़ा, भाषा भूमिक संवेदनाक बात लोकक भाषा मे लिखबाक चेष्टा करैत छी. से अपना स'ख सँ करैत छी.
जरूर पढू: मैथिली कें बचेबाक हेतु संघर्ष करय पड़त : किशोरीबाबू
जरूर पढू: मैथिली कें बचेबाक हेतु संघर्ष करय पड़त : किशोरीबाबू
अपनेक पहिल रचना कोन पत्र-पत्रिका मे कहिया प्रकाशित भेल छल? पहिल प्रकाशनक अनुभव केहन रहल से नवतुरिया रचनाकार कें देखैत बताबी.
हमर आलेख सभ बहुत पहिने सँ प्रकाशित होइत रहल अछि. मुदा हमर पहिल कविता रहिका सँ प्रकाशित स्मारिका मे छपल रहय 1998 मे, पलायन आ सामा शीर्षक सँ. आनन्द भेल रहय. मैथिली मे रचना छपबाक स्तर पर स्पेस बड कम छै तेँ धरफरेबाक बेगरता नहि. काज करैत रही उदबेगक लेल त' सोशल मीडिया छैके!
साल 2011 मे अपनेक पहिल पोथी आएल छल कविता संग्रह 'अरुण स्तम्भ'. साहित्य जगत मे केहन प्रतिक्रिया रहल छल.
अपन पहिल पोथी 'अरुण स्तम्भ' अप्रत्याशित रूप सँ ल' क' चलि आयल रही. हमरा उत्साहजनक प्रतिक्रिया नहि भेटल. आगाँ काज करबाक उत्सावर्द्धन लेल दूटा कविक नाम पर्याप्त छल. पहिल श्री उदय चन्द्र झा विनोद एहि पोथी पर समीक्षा लिखलनि (एकमात्र) जे घर- बाहर पत्रिका मे छपल. दोसर मैथिलीक वरिष्ठ आ महत्वपूर्ण कवि स्व.हरेकृष्ण झा हमरा डेरा पर बैसि क' दू घंटा धरि एक-एक कविता पर टिप्पणी देलनि. हम एहि सँ बेसी प्रतिक्रियाक उमीद नहि केने रही. पर्याप्त छल! (हिनक दोसर पोथी कविता संग्रह 'बनिजाराक देस मे' छनि)
कविता लिखैत नीक पहिचान भेटल तथापि गद्य दिस डेग बढ़ेबाक की प्रयोजन रहल? ताहू मे उपन्यास सन विधाक चयनक पाछू की उद्देश्य छल से स्पष्ट करी?
कविता लिखब हमरा लेल अनिवार्य अछि, गद्य लिखब मैथिलीक लेल! मिथिलाक जनसमस्या केँ उजागर करबाक लेल जरूरी काज बुझैत छी. तेँ फइल सँ अपना पाठक सँ गप करबाक लेल उपन्यास मे एलहुँ अछि. जेना पहिल उपन्यास पर प्रतिक्रिया अछि, ताहि सँ उत्साहित भेलहुँ अछि, आगाँ एहि पर आओर काज करब.
दू गोट बालिका पर आधारित उपन्यास 'दू धाप आगां' बेस चर्चा बटोरबा मे सफल रहल. समाज सुधार ओ व्यवस्था परिवर्तन कें ल' जे अपील उपन्यास करैत अछि, की ओकर आभास मिथिलाक धरती पर छै आ कि ई कविक औपन्यासिक कल्पना मात्र अछि?
दू गोट बालिका पर आधारित उपन्यास 'दू धाप आगां' बेस चर्चा बटोरबा मे सफल रहल. समाज सुधार ओ व्यवस्था परिवर्तन कें ल' जे अपील उपन्यास करैत अछि, की ओकर आभास मिथिलाक धरती पर छै आ कि ई कविक औपन्यासिक कल्पना मात्र अछि?
'दू धाप आगाँ' उपन्यासक कथावस्तु मिथिलाक वास्तविक धरातल पर आधारित अछि. चर्चा त' भेल अछि मुदा अपेक्षित नहि. अहाँ लग टटका समस्या सँ सोझां-सोझी करैत कोनो एहन औपन्यासिक कृति नहि अछि जे परिवर्तनक बात करय. एकटा दृष्टान्त प्रस्तुत करबाक चेष्टा कयल अछि. एकर चर्चा मीडिया मे हेबाक चाही. अनुवाद सेहो होयबाक चाही. मैथिलीक मीडिया तेहन नहि छैक तथापि सोशल मीडिया पर एकर चर्चा बहुतो गोटे केलनि अछि. तिनका हम साधुवाद देइत छियनि. फइल सँ चर्चाक माँग करैत अछि ई उपन्यास!
एतेक कम समय मे 'दू धाप आगां' नबका संस्करण मे जा रहल अछि. स्पष्ट अछि जे पाठकक सिनेह भेटल अछि, की आलोचक लोकनि एकरा तहिना स्वागत केलनि अछि?
हँ, पाठक लोकनि एहि पोथी केँ सिनेह देलनि अछि, से गैरपरंपरागत पाठक. वास्तव मे मैथिलीक पाठक साहित्ये जगत तक सीमित छैक. तकरा तोड़बाक चेष्टा केलक अछि ई उपन्यास. तीन मासक भीतर एकर पहिल संस्करण खतम भेल अछि. दोसर संस्करण आबि रहल अछि. रूपेशजी, एकटा गप जानि क' आश्चर्य होयत जे मिथिलाक डेढ़ सय गाम मे (शहर मे रहनिहार नहि) ई पोथी पहुँचल अछि से अररिया, पुरनिया, बेगूसराय, वैशाली सँ मधुबनी धरि, भारतक अनेको नगर-महानगर मे सेहो. एखन धरि विधिवत एकेटा आलोचना एहि पर डा. शिवशंकर श्रीनिवास जीक आयल अछि जे मिथिला दर्शन पत्रिका मे छपल अछि. ओना प्रो. उषा किरण खान, प्रदीप बिहारी, देवशंकर नवीन, नारायण जी आदि मान्य साहित्यकारक संक्षिप्त टिप्पणी सँ हमर मनोबल बढ़ल अछि. कथाकार अशोक आ मंत्रेश्वर झा फोन पर फइल सँ गप क' हमर उत्साह बढ़ओलनि. सभसँ पैघ जे सैकड़ो पाठकक प्रतिक्रिया फेसबुक, चिट्ठी आदि माध्यम सँ जे भेटल ताहि सँ हम अभिभूत छी.
मैथिली साहित्यिक प्रकाशन-वितरण केर भारी समस्या रहल अछि. दूर-दूर धरि एकर कोनो ठोस समाधानो नै देखबा मे अबैछ. एकटा रचनाकार लेल पोथीक प्रकाशन कतेक कठिनाह ओ ओझराएल काज छी?
प्रकाशन त' एकटा पैघ समस्या छैक मैथिलीक लेल. व्यावसायिक प्रकाशकक मैथिली मे घोर अभाव रहलैक अछि, एखनो छैक तथापि शेखर प्रकाशन पटना प्रकाशनक क्षेत्र मे नीक काज क' रहल छथि, ओ विश्वविद्यालय, संघ आ राज्य लोक सेवा आयोगक पाठ्यक्रम सं सम्बन्धित पोथी छापि क' एकटा पैघ बेगरता कें शान्त क' रहल छथि. उचित मूल्य पर साहित्यिक कृति सेहो छापि रहल छथि. किसुन संकल्पलोक सुपौल सेहो उत्कृष्ट पोथीक प्रकाशन क' रहल छथि. साहित्यिकी आ नवारंभ सेहो प्रकाशनक क्षेत्र मे महत्वपूर्ण काज क' रहल छथि. टाका ल' क' मैथिली मे पोथी छपनाय सेहो कम महत्वपूर्ण नहि छैक मुदा साहित्यक नाम पर अरकच बथुआ किछु छापि देब ई साहित्यक अपमान त' अछिये संगहि मैथिली साहित्यक अवमूल्यन सेहो अछि. प्रकाशक लोकनि कें एकटा विश्वसनीयता कायम करबाक चाही जाहि सँ लेखक आ पाठक दूनू कें ओहि प्रकाशन सँ मोह होइ. लेखक कें छपबाक आ पाठक केँ पढ़बाक. सम्प्रति दूर धरि एहन कियो नहि देखा रहल छथि. उमेद करैत छी आगाँक.
मिथिमीडिया माध्यम सं नवतुरिया रचनाकार लेल कोनो संदेश देबए चाहबै?
नवतुरिया सभ हमर साकांक्ष छथि. गद्य विधा मे कमजोर उपस्थिति चिन्तित करैत अछि. हिनका लोकनिक कविता भाषा आ शिल्पक स्तर पर मजगूत भेल अछि मुदा सम्प्रेषन एखनो कमजोर अछि.
Tags: FEATURE साक्षात्कार


text:
वास्तुक
वास्तुक, वास्तुविद् या आर्किटेक्ट (Architect) ओ व्यक्ति छी, जे भिन्न-भिन्न भवन आ इमारतसभक व्यापक संकल्पना आ दूरगामी कल्पनायुक्त अभिकल्पना (डिजाइन) सँ सम्बन्धित कला आ विद्यामे दक्ष होए तथा नक्साद्वारा या मापकद्वारा प्रतिरूप बनाए त्रिविमितीय दृश्य वास्तु सम्बन्धी अपन विचार व्यक्त करवाक लेल समर्थ होए आ फेर अपन अभिकल्पित इमारतसभक निर्माण कार्यक यथोचित रूपसँ निरीक्षण करैत होए, अथवा जे उत्कृष्ट कोटिक भवन आ ओकर पर्यावरण तैयार करवाक आस्था रखैत वास्तुकलाक यथोचित रूपमे काममे आनैत होए तथा भवनसभक अभिकल्पन आ ओकर रचनाक निर्देशनकें बड्ड नीकसँ व्यवसाय करैत होए ।[१]
परिचय[सम्पादन करी]
एकर अतिरिक्त वास्तुकक पवित्र कर्तव्य अछि की ओ भवन निर्माणक काल, स्थान तथा युगक प्रवृत्तिकें चित्रण करै । ओकर समस्त सृजनात्मक क्रियाकलापक फलस्वरूप कीछ नवीन, कीछ असाधारण, कीछ भावनापूर्ण तथा उपयुक्त सृष्टि होइत अछि, जकर विषयमे ओकर अनुमान स्पष्ट आ कल्पनाचातुर्य प्रत्युत्पन्न तथा प्रत्यक्ष होवाक चाही, वास्तुकक उद्यम सँ उत्साह, समृद्धि, न्यूनतम पुनरावृत्तिक सङ्ग अधिकतम सौन्दर्य आ वास्तविक उपयोगिताक सङ्ग स्वरूपक पवित्रता प्रकट होइत अछि । ई नेतृत्वपूर्ण नैष्ठिक सृजनात्मकताक कारण वास्तुककें मूर्तिमान सृष्टाक औचित्यपूर्ण नाम देल जाइत अछि ।
व्यावसायिक आवश्यकतासभ[सम्पादन करी]
सन्दर्भ सामग्रीसभ[सम्पादन करी]
- ↑ The Nova Scotia Legislature Archived July 21, 2011, at the Wayback Machine.[[]]


text:
स्वाइन फ्लू
परिचय[सम्पादन करी]
स्वाइन फ्लू एक खतरनाक भाइरस छी जे सुगरक कारण फैलैत अछी। सबसँ पहिले एकर संक्रमण मेक्सिकोक वेराक्रूज ईलाकाक सुगर फार्ममे सबसँ पहिले देखल गेल छल। एकरा कतौ-कतौ सुगर ज्वरो सेहोत कहैत अछी आर ई रोग फैलावेल मुख्यतया ४ प्रकारक भाइरससभ जिम्मेवार होएत अछी।
- H1N1
- H1N2
- H3N2 र
- H3N1
जाहिमे एखन H1N1 जे सबसँ खतरनाक भाइरस छी ओकरे संक्रमण संसारक करिब दुई सय देशसभमे देखल गेल अछी। प्रयोगशालामे कएल परीक्षणसभसँ ई रोगक भाइरसक जीन उत्तरी अमेरिकाक सुगरमे पावै वाला जीन जहिना भेल पत्ता लागल छल। जेकर कारण एकरा स्वाइन फ्लू कहल जाए लगल।


text:
एडुवार्ड बेर्नश्टाइन
एडुवार्ड बेर्नश्टाइन (सन् १८५०-१९३२) - जर्मन सामाजिक-जनवादक आ दोसर इन्टरनेसनलक घोर अवसरवादी धाराक एक जना नेता, संशोधनवाद तथा सुधारवादक सिद्धान्तकार छी। ओ उन्नाइसौं शताब्दीक आठम दशकक मध्यसँ सामाजिक-जनवादी आन्दोलनमे सरिक भेल छल । सन् १८८१ सँ १८८९ तक जर्मन सामाजिक-जनवादी पार्टीक केन्द्रीय मुखपत्र (Der Sozialdemokrat) ('सामाजिक-जनवादी') क सम्पादक रहल । सन् १८९६-१८९८ ताका Die Neue Zeit ('नयाँ समय') पत्रिकामे 'समाजवादक पूर्वाधारसभ आ सामाजिक-जनवादक कार्यभार' शीर्षकअन्तर्गत अलग पुस्तकक रूपमे प्रकाशित केलक । इ रचनामे ओ खुलस्त रूपमे क्रान्तिकारी मार्क्सवादक दार्शनिक, आर्थिक तथा राजनैतिक आधारसभ संशोधन ल्यावैत आह्वान केने छल । पुँजीवादअन्तर्गत मजदुरसभक आर्थिक अवस्था निक तुल्यावैत सुधारक निम्ति संघर्ष कैर बेर्नश्टाइन मजदुर आन्दोलनक मुख्य कार्यभार घोषित केलक , साथ "आन्दोलन हि सबथोक छी, अन्तिम लक्षय कुछन नै अछि " कह्व अवसरवादी सूत्रवाक्य प्रस्तुत केलक । प्रथम विश्वयुद्ध (सन् १९१४-१९१८)क अवधिमे ओ सामाजिक-अन्धराष्ट्रवादी स्थिति अपनाने छल । वर्षसभमे सेहो साम्राज्यवादी पुँजीजीवीवर्गक नैतिक समर्थन करैत रहल आ अक्टोवर समाजवादी क्रान्तिक तथा सोभियत संघक विरोध केलक । [१]
सन्दर्भ सामग्रीसभसंपादित करें
- ↑ भ्ला. इ. लेनिन: संकलिन रचना / भाग १-४. काठमाडौं: ऐरावती प्रकाशन, २०६३. p. ४९०-४९१


text:
मोतिहारी। 19 जनवरी। नेपाल पुलिस कैल्ह बुधवार दिन पाकिस्तानी खुफिया एजेंसी आईएसआई के ओय एजेंट के प्रत्यर्पण केर प्रक्रिया शुरू क' देलन्हि, जे पिछ्ला बरख भारत मे अप्पन लोग सभक जरिए 2 बड़का रेल दुर्घटना के साजिश रचने छल। कानपुर के नजदीक भेल ई हादसा मे 150 यात्री केर जान गेल छल, जखनकि 200 से बेसी घायल भेल छल।
जाहि आईएसआई एजेंट का दुबई से प्रत्यर्पण कराओल जे रहल अछि, ओ एक नेपाली शख्स छैथ। हुनकर नाम शमशुल हुदा अछि। कानपुर रेल हादसा के बाद मोतिहारी आर नेपाल मे छह लोग केर गिरफ्तारी के बाद हुदा के बारे मे पता चलल। हुदा अप्पन नेटवर्क नेपाले के बृज किशोर गिरी उर्फ बाबा गिरी, शम्भू गिरी आर मुजाहिर अंसारी के जरिए चलबैत छला। ई तीनों क' नेपाल मे गिरफ्तार कायल गेल अछि। बृज किशोर बिहार के तीन अपराधी उमाशंकर पटेल, मोतीलाल पासवान आर मुकेश यादव क' तीन लाख टाका देना छल। पाई देबाक मकसद इंदौर-पटना एक्सप्रेस आर सियालदह-अजमेर एक्सप्रेस क' दुर्घटना केर शिकार बनेबाक साजिश रचब छल।
बिहार के इये तीनो अपराधि गछलन्हि कि ओ सभ नेपाल के एक आईएसआई एजेंट के लेल काज केलन्हि। मामला के जांच क' रहल इंस्पेक्टर अरुण कुमार कुशवाहा क' नेपाल के बारा कहलनि कि हमसब शमशुल हुदा केर प्रत्यर्पण केर प्रक्रिया शुरू क' देना छी। एम्हर, भारत मे नैशनल इन्वेस्टिगेशन एजेंसी (एनआईए) आर इंटेलिजेंस ब्यूरो के अफसर कैल्ह बुधवार दिन मोतिहारी पहुंच गेला। ऐता ओसभ ओहि तीनो संदिग्ध आतंकि से पूछताछ केलन्हि, जे सभ ट्रेन दुर्घटना मे शामिल होयबाक बात गछलन्हि अछि।


text:
शहर के गंगासागर पोखैर, हराही पोखैर, दिग्घी, मिर्जा खाँ तालाब सहित 89 तालाब व नदी कात छठ व्रती सूर्य क' अर्घ दैत छैथ। ओतहि शहर म' सैकड़ो जगह लोग अप्पन - अप्पन घर म' तालाब बना छठ मैया क' अर्घ दैत छैथ। आय सँ युद्ध स्तर पर घाट सभक सफाई कायल जे रहल अछि, जाहिमेँ विधायक व निगम केर मेयर गौरी पासवान कैको घाट सभक निरीक्षण करि घाट सभक सफाई म' तेजी आनबाक आदेश निगम कर्मी क' देलन्हि।
जिला केँ ग्रामिण क्षेत्र म' तालाब सभक सफाई के काज बंद पड़ल अछि, जाहिलेल जिला प्रशासन कुनु ठोस डेग नहि उठा रहल अछि। जिला केँ आशापुर, बहेड़ा, मझौड़ा, नवादा, जोगियारा, बहादुरपुर, सहित दर्जनों जगह पर घाट सभक सफाई लेल प्रशासन कुनू डेग नहि उठेना अछि, तालाब सभ म' भाकैन व गंदगी केर अंबार देखार दैत अछि।


text:
नवका- पुरनका लेख सर्च करु...
कोसी पर काज शुरू...
भारत-नेपाल मे सहमति
नेपाल के प्रधानमंत्री पुष्प कमल दहल उर्फ प्रचंड आई- काल्हि इंडिया मे छथिन्ह. दिल्ली मे हुनकर कइटा नेता सभ के संग गप्प भेलन्हि. बिहार केर मुख्यमंत्री नीतीश कुमार सेहो हुनका सं भेंट कएलथिन्ह. प्रचंड कोसी पर सभ तरहे सहयोग के भरोस देलखिन्ह. कोसी पर दुनु देश केर जल संसाधन मंत्री केर बैठक सेहो भेलन्हि. तय भेल जे सप्तकोसी पर हाई डैम के लेल काज मे तेजी लाएल जाएत. बातचीत मे इहो फैसला भेल जे सभ मुद्दा केर हल त्रिस्तरीय समिति सं कएल जाए. मंत्री के स्तर पर संयुक्त नदी आयोग... सचिव केर स्तर पर संयुक्त समिति आओर परियोजना केर स्तर पर तकनीकी समिति एहि पर नजर राखत. आब दुनु देश के बीच बाढ़ि सं बचय लेल सूचना केर आदान प्रदान कएल जाएत... मॉनसून सं पहिने आओर बाद मे दुनु देश के बैठक सेहो होएत.
बातचीत मे नेपाल के मंत्री भारतीय इंजीनियर... कर्मचारी के सुरक्षा के भरोस सेहो देलखिन्ह.
दिल्ली मे शरद यादव जीक घर पर भेल भेंट मे नीतीश जी प्रचंड सं कहलथिन्ह जे अगर बिहार केर शोक के नाम सं जानय जाय वाला कोसी के पानि केर प्रबंध नीक सं कएल जाए तं ई पानि दुनु देश केर लेल वरदान साबित भs सकय अछि. प्रचंड जीक सेहो कहनाय छलन्हि जे ओ अगिला दस साल मे दस हजार मेगावाट बिजली पैदा करय चाहय छथिन्ह. कोसी के पानि पर रोक लगाबय आओर प्रबंधन केर लेल 1954 मे भारत आओर नेपाल मे एकटा संधि भेल छल. ई संधि 199 साल के लेल 2153 तक अछि. नेपाल आब ओहि संधि मे समीक्षा के बात करि रहल अछि. अगर अखनो एहि पानि केर प्रबंधन नीक सं कएल जाए त एकटा बड़का इलाका मे सिंचाई केर सुविधा मिल सकैत अछि. पनबिजली केर उत्पादन सेहो बढ़ि सकैत अछि.
1 टिप्पणी:


text:
मजेदार मैथिली चुटकुला – युद्ध केना शुरू होई छै?
रवीन्द्र भाई के बेटा रजनीश भाई सं : बाबू जी, युद्ध केना शुरू होई छै?
रवीन्द्र भाई (बेटा सं) : मानि लिय इंग्लैंड आ अमेरिका में कोनों बात पर मतभेद भ गेलै…
रवीन्द्र भाई के कनियाँ : लेकिन इंग्लैंड आ अमेरिका में मतभेद भईये नइ सकै छै।
रवीन्द्र भाई (कनियाँ सं) : हम त खाली उदाहरण द रहल छियइ।
रवीन्द्र भाई के कनियाँ : लेकिन अहाँ गलत उदाहरण द क बच्चा के बहका रहल छियई।
रवीन्द्र भाई (कनियाँ सं) : नइ, हम नइ बहका रहल छियई…
रवीन्द्र भाई के कनियाँ (जोर सं) : ई बहकेनाई नइ छै त की छै?
रवीन्द्र भाई (जोर सं) : अहाँ चुप रहू, हम नइ बहका रहल छियई, मतलब नइ बहका रहल छियई।
रवीन्द्र भाई के कनियाँ (आर जोर सं) : हम कियैक चुप रहू? ई हमर बच्चा के पढ़ाई के सवाल अइ, आइ अहाँ इ बाजि रहल छी… काल्हि किछु आर गलत बाजब…
रवीन्द्र भाई के बेटा : (जोर सं) चुप रहू अहाँ सभ.. अहाँ सभ झगड़ा नहिं करू. हमरा पता लागि गेल युद्ध केना शुरू होई छै। 🙄🙄
😜😜😜😜😜😜
➥ मैथिली चुटकुला और पढ़ैय के लेल क्लिक करू।
(Read all latest Maithili News, Maithili Jokes News Headlines in Maithili and Stay updated with Maithili Samachar)


text:
नवका- पुरनका लेख सर्च करु...
बिहार मे सेहो बनत एटीएस
देशभर मे आतंकवादी हमला दिन पर दिन बढ़ल जा रहल अछि. खुफिया तंत्र विफल साबित भs रहल अछि. मुदा बिहार मे अखन धरि कोनो एहन तंत्र नहिं अछि जे आतंकवादी हमला के समय कारगर ढंग सं काज कs सकत. एहि के लsक बिहार सरकार सेहो आंतक निरोधी दस्ता... ATS बनाबय जा रहल अछि. सरकार ई मानि रहल अछि जे देश के कोनो हिस्सा मे आंतकवादी हमला भs सकैत अछि आओर ओहन स्थिति मे बिहार के पहिने सं तैयार राखय लेल सरकार एटीएस के गठन पर गंभीरता सं विचार करि रहल अछि. एहि लेल केंद्र सरकार सं सेहो बातचीत कएल जा रहल अछि.
बिहार के लेल खतरा एहि लेल बेसि अछि जे एक त नेपालक सीमा खुलल अछि. एहि दs क आंतकवादी के बिहार मे घुसय मे कोनो परेशानी नहिं होएत... दोसर बिहार नेपाल के बीच जमि कs तस्करी सेहो होएत अछि आओर खुफिया विभाग सेहो मानैत अछि जे सीमावर्ती इलाका काफी संवेदनशील बनि गेल अछि. एकरे संग नेपाली माओवादी सभ सेहो परेशानी के कारण अछि. बिहार के लेल नक्सल सेहो समस्या बनल अछि. किशनगंज तरफ बांग्लादेशी घुसपैठ सेहो कम नहिं भs रहल अछि. सीमावर्ती इलाका के स्थिति त बड़ विस्फोटक बनल अछि. जखन धऱि शांत अछि...शांत अछि. जहिआ फटत फूरा इलाका तहस- नहस भs जाएत. वोटक कारणे सभ सरकार एकरा अनठिएले अछि. बांग्लादेशी घुसपैठी जहां-तहां झुग्गी-झोपड़ी बना रहि रहल अछि . कोई देखय वाला नहिं अछि. रोडक कात मे कब्जा कs... सरकारी जमीन पर घऱ बना रहि रहल अछि. मुदा सभ सरकार तुष्टीकरण के नीति के कारण एहि पर आंखि मुंदने रहैत अछि. जखन दिल्ली जैसन शहर मे कब्जा के हटाबय वाला कोई नहिं अछि त गाम -घर के बात समझि सकैत छी. पहिने त झुग्गी झोपड़ी बना रहुं... सरकार हटाएत त नवका जमीन देत... मुआवजा देत... फायदे-फायदा अछि. कोनो कार्रवाई होएत त आओर नीक... पक्का नागरिक बनि जाएब. मानवाधिकार संगठन के संग मिलि जाएत. अवैध रूप सं रहय वाला सभ राशन कार्ड बना... वोटर लिस्ट मे नाम जुड़वा नागरिक बनल जा रहल अछि. बिहारी लोक सभ काम काज के लेल... कमाई धमाई के लेल दिल्ली... पंजाब... हरियाणा जा रहल छथिन्ह आ बांग्लादेशी... पाकिस्तानी... नेपाली सभ बिहार मे आबि... जमीन कब्जा कs रहल छथिन्ह... विदेशक पाई के बल पर गाम घर मे खेत जमीन खरीद रहल अछि. विदेशक पाई के बल पर जमीनक मालिक बनि रहल छथिन्ह. जमींदार बनल जा रहल छथि.
मुम्बई कांड ओहिना नहिं भेल... कोनो विभिषण के मदद के बिना नहिं संभव अछि... ओहने विभिषण सभ बिहार के बोर्डर इलाका मे थोक मे तैयार भs रहल अछि. जहिआ किछ होएत मुम्बई सं बदतर हाल होएत आओर तखन हालात सं निपटय लेल हमरा पास हाथ मलय के अलावा कोनो रास्ता नहि होएत. तखन माथ पर हाथ धs कछमछाइत रहब.
बिहार के लेल खतरा एहि लेल बेसि अछि जे एक त नेपालक सीमा खुलल अछि. एहि दs क आंतकवादी के बिहार मे घुसय मे कोनो परेशानी नहिं होएत... दोसर बिहार नेपाल के बीच जमि कs तस्करी सेहो होएत अछि आओर खुफिया विभाग सेहो मानैत अछि जे सीमावर्ती इलाका काफी संवेदनशील बनि गेल अछि. एकरे संग नेपाली माओवादी सभ सेहो परेशानी के कारण अछि. बिहार के लेल नक्सल सेहो समस्या बनल अछि. किशनगंज तरफ बांग्लादेशी घुसपैठ सेहो कम नहिं भs रहल अछि. सीमावर्ती इलाका के स्थिति त बड़ विस्फोटक बनल अछि. जखन धऱि शांत अछि...शांत अछि. जहिआ फटत फूरा इलाका तहस- नहस भs जाएत. वोटक कारणे सभ सरकार एकरा अनठिएले अछि. बांग्लादेशी घुसपैठी जहां-तहां झुग्गी-झोपड़ी बना रहि रहल अछि . कोई देखय वाला नहिं अछि. रोडक कात मे कब्जा कs... सरकारी जमीन पर घऱ बना रहि रहल अछि. मुदा सभ सरकार तुष्टीकरण के नीति के कारण एहि पर आंखि मुंदने रहैत अछि. जखन दिल्ली जैसन शहर मे कब्जा के हटाबय वाला कोई नहिं अछि त गाम -घर के बात समझि सकैत छी. पहिने त झुग्गी झोपड़ी बना रहुं... सरकार हटाएत त नवका जमीन देत... मुआवजा देत... फायदे-फायदा अछि. कोनो कार्रवाई होएत त आओर नीक... पक्का नागरिक बनि जाएब. मानवाधिकार संगठन के संग मिलि जाएत. अवैध रूप सं रहय वाला सभ राशन कार्ड बना... वोटर लिस्ट मे नाम जुड़वा नागरिक बनल जा रहल अछि. बिहारी लोक सभ काम काज के लेल... कमाई धमाई के लेल दिल्ली... पंजाब... हरियाणा जा रहल छथिन्ह आ बांग्लादेशी... पाकिस्तानी... नेपाली सभ बिहार मे आबि... जमीन कब्जा कs रहल छथिन्ह... विदेशक पाई के बल पर गाम घर मे खेत जमीन खरीद रहल अछि. विदेशक पाई के बल पर जमीनक मालिक बनि रहल छथिन्ह. जमींदार बनल जा रहल छथि.
मुम्बई कांड ओहिना नहिं भेल... कोनो विभिषण के मदद के बिना नहिं संभव अछि... ओहने विभिषण सभ बिहार के बोर्डर इलाका मे थोक मे तैयार भs रहल अछि. जहिआ किछ होएत मुम्बई सं बदतर हाल होएत आओर तखन हालात सं निपटय लेल हमरा पास हाथ मलय के अलावा कोनो रास्ता नहि होएत. तखन माथ पर हाथ धs कछमछाइत रहब.
सदस्यता लें टिप्पणियाँ भेजें (Atom)


text:
विश्व-भारती विश्वविद्यालय
विश्व-भारती (केन्द्रीय विश्वविद्यालय (Bengali: [biʃːɔbʰarot̪i]) भारतक पश्चिम बङ्गालक शान्तिनिकेतनमे अवस्थित एक सार्वजनिक केन्द्रीय विश्वविद्यालय छी । एकर स्थापना रवीन्द्रनाथ टैगोरद्वारा कएल गेल छल जे एकरा विश्व-भारती कहने छल जकर अर्थ पुरा विश्वकें भारतक सङ्ग मिलन होएत अछि । स्वतन्त्रता सँ पहिने ई एक कौलेज छल । भारत स्वतन्त्र भेलाक तुरन्त बाद सन् १९५१ मे एकरा विश्वविद्यालयक दर्जा देल गेल आ एकर नाम विश्व-भारती विश्वविद्यालय बनाएल गेल । एक अङ्ग्रेजी पत्रिका द नेसनक एक लेखमे कहल गेल जे सन् १९१३ कें नोबेल पुरस्कार जितलाक बाद रवीन्द्रनाथ टैगोर ई कौलेजक पैग बनेने छल आ विश्व-भारती विश्वविद्यालय नामाकरण केनए छल । ई विश्वविद्यालय भारतक एक प्रतिष्ठित विश्वविद्यालय छी आ एतय नोबेल विजेता अर्थशास्त्री अमर्त्य सेन, विश्वव्यापी पहिचानप्राप्त निर्देशक सत्यजीत राय शिक्षा प्राप्त केनए अछि ।[१]
शान्तिनिकेतनक स्थापना[सम्पादन करी]
उद्देश्य[सम्पादन करी]
विभाग[सम्पादन करी]
विशेषता[सम्पादन करी]
सन्दर्भ सामग्रीसभ[सम्पादन करी]
बाह्य जडीसभ[सम्पादन करी]


text:
नवका- पुरनका लेख सर्च करु...
मिठगर रौद
ठिठुरैत ठंढ़ाकें झटकारि कs
प्रकृति पहिरलक वसन्तक आवरण
खर पतवारके बहारि कs
जाड़क मानू होलिकाक संग भेल दहन
रंग बिरंगक फूलक छींटसं
एहेनमे हर्षित भs
सबहक प्रशंसा अछि सूर्यकें अर्पण
जकर ऊष्मा पाबि कs
आएल अछि अतेक सुन्दर परिवर्तन
फागुनक मिठकर रौदसं
डेराइत पड़ाइत माघ आ अगहन
-ज्योति सुनीत चौधरी ( अर्चिस् )
(ज्योति जीक जन्म बेल्हवार, मधुबनी मे भेल छनि आओर लंदन मे रहय छथीह. ज्योति जी मिथिला पेंटिंगमे पारंगत छथि आ हिनकर पेंटिंग केर प्रदर्शनी ईलिंग आर्ट ग्रुपक अंतर्गत ईलिंग ब्रोडवे, लंदनमे प्रदर्शित कएल जा चुकल अछि. )
हमर ईमेल:-hellomithilaa@gmail.com
सदस्यता लें टिप्पणियाँ भेजें (Atom)


text:
“सगर राति दीप जरए” कथा गोष्ठीक मादे दू शब्द-
:: जगदीश प्रसाद मण्डल
उदय-प्रलय शाश्वत सत् जहिना छै तहिना जिनगीओ आ जिनगीक किरिया-कलाप
सेहो छै। मैथिली साहित्याकाशमे बीसम शताब्दीक आठम दशक ओहने ऊर्जावान साहित्यकारक
टोली छल जेहेन वर्षातक पछाति ओस-पाला, गर्दा-धूरासँ स्वच्छ वायुमंडलक संग अकास
रहैए। एक संग हरिमोहन बाबू (हरिमोहन झा), तंतर बाबू (तंत्रनाथ झा), मधुपजी
(काशीकान्त मिश्र ‘मधूप’), किरणजी (काञ्चीनाथ किरण), मणिपद्मजी (ब्रज किशोर
वर्मा ‘मणिपद्म’), शेखरजी (शुधांशु शेखर चौधरी), योगाबाबू (योगानन्द झा),
राघवाचार्यजी, (बोध नारायण झा), बहेड़जी (राधाकृष्ण झा ‘बहेड़’) आ राधाकृष्ण
चौधरीजी सन मैथिली साहित्यकाशमे दुनियाँक सभ दिशा देखिनिहार छला। दार्शनिक
रहितो हरिमोहन बाबूकेँ मैथिली साहित्य हास्यसँ आगू नै बढ़ए देलकनि! एकैसम
शदीक मांग अछि जे हुनक समीक्षा मिथिलाक चिन्तनधारा, अध्यात्म दर्शनक
कसौटीपर हुअए। तहिना राधाकृष्ण जीक इतिहासक मूल तत्वक सेहो। चौधरी जीक इतिहास
समाजमे पाठकक बीच एक नव सोच आ नव दृष्टि दैत अछि तँए ओइ दृष्टिसँ हुनका देखल
जाए। भऽ सकैए किछु पोथी हाथ नै पड़ल होन्हि, मुदा इतिहासो तँ इतिहासे छी। जे
अखनि तक रज-रजवारासँ आगू नै बढ़ल अछि, तैठाम इतिहासक पूर्णता देखब उचित नै।
दुर्भाग्य रहल अछि जे अखनि धरिक इतिहास सामाजिक ताना-बानाकेँ नीक जकाँ नै
ताकि सकल अछि। अखनो मिथिलाक खान-पान आ घर-दुआर अपन आदिम स्वरूपकेँ बँचौने
अछि। मात्र देखैक नजरिक जरूरत अछि। जे मधुपजी पोरो सागकेँ देखि सकै छथि ओ साग
खेनिहारकेँ नै देखि पबितथि? रहस्यमय अछि। किरणजी तँ सहजे मैथिलीक किरणे छला।
कठही पैडिलक साइकिलपर शतरंजी चौपेतले रहै छेलनि। शरदक चान जकाँ चमकैत सोभाव।
मात्र चाहपर अभ्यागती! बीचमे एकटा प्रश्न उठैए, ओहेन टोली आइ किए ने? साहित्यजगतमे जागरण छल, समाजक बीच जिज्ञासा छल जे कि साहित्य हमरो
छी। किरण जीक स्पष्ट कहब छेलनि, जहिना बजै छी तहिना लिखू, जहिना समाजकेँ
देखै छिऐ तेहने विषय बनाउ, वएह भेल साहित्य। जेहने विचार किरण जीक रहनि तेहने
विचार राहुल सांकृत्यायन जीक सेहो रहनि। हुनको कहब छन्हि अपन बात आन आ आनक
बात अपने नीक जकाँ बूझि जाइ, वएह भेल ओइ भाषाक व्याकरण। भाषाक धाराक अंग भेल शब्द।
भाषाक धारा ओइसँ वृहत अछि। आन भाषा केना आन भाषामे प्रवेश करैए ओ अलग प्रक्रिया
भेल। मणिपद्मजी, सचमुच साहित्यक मर्म बूझिनिहार मणिपद्म भेला। ओना अपनो जिनगीक
अनुभव आ दरभंगा जिलाक पुबरिया हिस्साक अखनो कि गति अछि ओइ अनुकूल हुनक सृजन
छन्हि। बेछप साहित्यकार। एकभग्गू कविए मात्र नै छला, लोकगाथाक मर्म बुझिनिहारो
छला। आठम दशक उर्वर होइक कारण यएह सभ छला। जहिना आठम दशकक उर्वरता छल तहिना नअम
दशक उसराह बनैत गेल, बनियेँ गेल। मुदा तैयो साहित्यक धार बहिते रहल अछि। एकटा
बात आरो, आठम दशक ओहेन रहल, जइमे गाम-गाममे हराएल-भुतिआएल किछु साहित्यकार
सेहो भेटला। मुदा अखनो बहुत हराएल छथि। किछु हेराएलो गेला।
सगर राति दीप जरए, कथा गोष्ठीक आयोजनक अवधारणाक जनम किरण
जीक जयन्तीक अवसरिपर लोहना (धर्मपुर)मे एकत्रित साहित्यकारक बीच भेल। मुदा
साकार भेल प्रभास कुमार चौधरी जीक माध्यमसँ। एकटा बात बीचमे, किरणजी सन खोद-बेद
केनिहारक अवसरि दोसर प्रभासजीक स्थापना। बेछप जिनगी, बेछप सोच, बेछप सृजन,
बेछप नजरि प्रभास जीक। असीम जिज्ञासाक संवेदना रग-रगमे रमल छेलनि। जेकर परिचए
जीवंत रचना अखनो दाइए रहल छन्हि। साहित्यकारक बीच सहमत बनल जे जहिना पंजाबी
सहित्यमे ‘दीवा जले सारी रात’ कथा गोष्ठी भरि रातिक होइए, तहिना मैथिलीओमे हुअए।
नव उत्साह नव जिज्ञासाक संग प्रभास भाय डेग उठौलनि। मनमे छेलनि जे साहित्यिक
धारा समाजक संग चलए। मुदा किछुए साल पछाति मरि गेला।
पहिल कथा गोष्ठीक आयोजन मुजफ्फरपुरमे भेल। ओतए प्रभासजी
नोकरी करै छला। रेणु जीक अध्यक्षतामे गोष्ठी भेल। रेणुजी सेहो समाजकेँ निष्पक्ष
ढंगसँ देखै छला। तइ दिनसँ अखनि धरिक कथा गोष्ठी मैथिली साहित्यक धरोहर पूजी
छी। एक तँ कथा गोष्ठी दोसर साहित्यक मुख्य विधा। तँए पहिल संतोनो कहल जा सकैए।
पहिल कथा गोष्ठी जनवरी १९९० इस्वीमे भेल। पहिल गोष्ठीमे कथापाठ
केने रहथि, रमेशजी- “थाक”, श्रीनिवासजी (शिव शंकर श्रीनिवास)- “वसातमे बहैत
लोक”, विभूति आनन्दजी- “अन्यपुरुष”, अशोक जी- “पिशाच”, सियाराम सरस जी- “ओहि
साँझक नाम”, प्रभासजी- “खूनी”, रविन्द्र चौधरीजी सेहो कथा पाठ केलनि। तैबीच डा.
नन्द किशोर जे एल.एस. कौलेजक नीक शिक्षक, हिन्दीमे कथा पाठ केलनि। मुदा
दुर्भाग्य ईहो जे ओ मैथिलीभाषी रहितो हिन्दीमे पाठ केलनि। समीक्षको छथि।
कथाक समीक्षक रूपमे कथाकरक संग रमानन्द झा ‘रमण’जी, भीम भाय (भीमनाथ झा), मोहन
भारद्वाजजी, जीवकान्त, कथा पाठ जीवकान्त केलनि आकि नै से जनतबमे नै अछि। इत्यादि
समीक्षकक संग किछु दर्शको रहबे करथि।
तेसर कथागोष्ठीसँ पोथीक लोकार्पण शुरू भेल, जे बढ़ैत-बढ़ैत
दरभंगा गोष्ठी शीर्षपर पहुँच गेल। एक संग पौंतीस-चालिसटा पोथीक लोकार्पण।
निर्मली कथा गोष्ठीसँ पूर्व धरि शीर्षपर रहल। निर्मली गोष्ठीमे पैंतालिस-पचासटा
पोथीक लोकार्पण भेल। कथा गोष्ठीसँ कथाधारामे एक गति आएल, नव-नव रचनाकारक प्रवेश
गोष्ठीमे होइत रहल, गोष्ठी आगू बढ़ैत रहल। मुदा गोष्ठीक बीच एकरूपता नै रहल,
केतौ एहेन आयोजन भेल जे साँझसँ भोर भेलो पछाति कथाकारक कथा रहि जाइ छन्हि तँ
केतौ अधरतियेमे बेवस्थापक चाह-पान समेटि लइ छथि, खैर जे भेल। साहित्य गोष्ठी
साहित्यकारक मंच छी। जइ मंचपर सभकेँ अपन विचार रखैक हक छन्हि। जखनि सभ कियो
मिथिलाक विकास चाहै छी तखनि मत-मतान्तर किए? कथा गोष्ठीक संग कथा-विचार मंचोक तँ
जरूरति अछिए। लिखैक मानदण्ड, समीक्षाक मानदण्ड के बनौत?
समयानुकूल दृष्टिए तँ समसामयिके ने जिम्मा भेल। समसामयिक रचनाकारक रचनाकेँ स्तरानुसार
सिलेबसमे स्थान आवश्यक अछि।
दुनियाँमे पैघ-पैघ शिक्षण संस्थान जनसहयोगसँ चलि रहल अछि,
की अपना ऐठाम नै चलि सकैए? एकटा विश्वविद्यालय अछि, रेडियो स्टेशन अछि, ओ केना नीक जकाँ बढ़ि
सकए, सबहक जिम्मा भेल। एकटा विश्वविद्यालय अछि, जे सोलहन्नी सरकार दिस तकैए,
तहूमे लूटिक बाढ़ि छइहे, तइसँ केते आशा कएल जा सकैए। मिथिलामे पाइबला शिक्षण
प्रेमी नै छथि, सेहो बात नै अछि। गजेन्द्र जीक (गजेन्द्र ठाकुर) सम्पादनमे
नागेन्द्र जीक (नागेन्द्र झा, श्रुति प्रकाशन) सहयोगसँ केते पोथी प्रकाशित भेल
अछि ओ अपने-आपमे एकटा उदाहरण अछि। ओना बेक्तीगत रूपमे गजेन्द्रजीकेँ केना बिसरल
जाए जे टैगोर पुरस्कारमे एँड़ी-चोटी एक केने छथि। कोंचिन जाइकाल पटना
एयरपोर्टपर अपन गाड़ीसँ पहुँचा सभ किछु देखा-सुना दुर्गानन्द मण्डलक संग विदा
केलनि। स्पष्ट सोच छन्हि जे आर्थिक दृष्टिए कमजोर रचनाकार लोकनिक रचना
प्रकाशित करब। से करबो केलनि आ करितो छथि।
अन्तमे, बेवस्थापक ओम बाबू
(ओम प्रकाश झा) निर्मली गोष्ठीमे अपन गजल संग्रह नेने लोकार्पण करबए पहुँचला। ओना
किछु-किछु पहिनौंसँ बूझल छल मुदा चेहरा देखि झुझुआ गेलौं। किछु करैक जिज्ञासा
तँ मनमे छन्हिहेँ। अगिला बात आगू, अखनि तँ अशे धरि। अन्तमे, अन्हरा-अन्हरी
माए-बापकेँ कन्हेठ जहिना श्रवणकुमार चारू धाम देखबए विदा भेला तही आशाक संग अपन
दू शब्दमे विराम लगबै छी। धैनवाद! जय मैथिली।mmm


text:
राजस्थान केर सुमन राव एमकी फेमिना मिस इंडिया खिताब जीत लेलनि अछि. फेमिना मिस इंडिया (Femina Miss India) ग्रैंड फिनाले बीतल राति बम्बइ केर सरदार वल्लभभाइ पटेल इंडोर स्टेडियम मे भेल.
सुमन राव फेमिना मिस इंडिया 2019 (Femina Miss India) केर विजेता बनलीह. ई एही साल 7 दिसंबर कें थाइलैंड मे मिस वर्ल्ड 2019 प्रतियोगिता मे भारतक प्रतिनिधित्व करतीह.
Beautifully captured! From one queen to another. @anukreethy_vas #SumanRao @fbb_india @ColorsTV Femina Miss India 2019— Miss India (@feminamissindia) June 16, 2019
Co Powered by @sephora_india & @DS_SilverPearls
Photographer: @prathameshb84#MissIndia2019Finale pic.twitter.com/XNUUtWhIor
पहिल उपविजेता उत्तर प्रदेश केर शिनता चौहान आ दोसर रनर-अप तेलंगाना केर संजना विज कें सेहो सम्मानित कएल गेलनि.
एकर संगहि बता दी जे Femina Miss India फिनाले केर टॉप 6 फाइनलिस्ट - यूपी केर शिनांता चौहान, छत्तीसगढ़ केर शिवानी जाधव, असम केर ज्योतिश्मिता बरुआ, बिहार केर श्रेया शंकर, तेलंगाना केर संजना विज आ राजस्थान केर सुमन राव छलीह.
Femina Miss India 2019केर वीडियो एतय देखी -
Tags: News वायरल स्टोरी सोशल-वायरल हालचाल


text:
मैथिली सिनेमाक इतिहासमे साइठक दशक मैथिली फ़िल्मक लेल स्वर्णिम काल मानल जायत अछि. एहि समय मे मैथिली सिनेमा अपन पहिल डेग बढबैत अपन पएर पर ठार भेल छल मुदा किछु डेग बढबिते आपसी लाठा-लाठी चलते ई बिकलांग भ' गेल. १९६२ मे मैथिलीक पहिल फ़िल्म 'ममता गाबय गीत'क शूटिंग चलैत रहय आ दोसर दिस १९६४ मे मैथिलीक दोसर फ़िल्म 'कन्यादान'क अभिनेताक चयन प्रारंभ भेल छल. अहि समय मे जानकी मूवीजक बैनरक अधीन एकटा आर मैथिली फ़िल्म 'अपराजिता'क सब किछु तैयार भ' रहल छल मुदा एहि फ़िल्मक की भेल, एखनो धरि किछु अता-पता नहि. श्रीकान्त मंडल द्वारा निर्देशित एकटा आर मैथिली फ़िल्म 'ललका पाग'क रिकॉर्डिंग भेल छल जाहिमे 6टा गीत रहय. एहि गीत कें स्वर देनिहार मे प्रसिद्ध गायिका इन्द्राणी मुखर्जी, महेन्द्र आर सरोज कुमार छलथि. दोसर दिस १९६४ मे मैथिल कवि कोकिल विद्यापतिक गीत सं सुसज्जित फ़िल्म 'विद्यापति' रीलिज भेल छल जकर निर्देशक छलथि दरभंगा निवासी प्रह्लाद शर्मा जे एकटा आर फ़िल्म 'जय बाबा बैद्यनाथ'क निर्देशन केने छलथि. अहू फ़िल्ममे विद्यापतिक गीत प्रयोग कयल गेल छल. अहि काल मे 'तीसरी कसम' मे मैथिली बाजल छल किछु आसक संग.
बहुत कालान्तर मे मुरलीधर अपन फ़िल्म 'सस्ता जीनगी महग सेनूर' आ 'सजनाके अंगनामे सोलर सिंगार' केर सफ़ल निर्देशन सं, विकास झा अपन 'मुखिया जी' सं आ मनोज झा 'गरीबक बेटी' आ 'सोहागिन' आदि सं मैथिली सिनेमाक विकलांगता कें दूर करबाक भागीरथी प्रयास कयलनि मुदा किछु खन चललाक बाद मैथिली सिनेमाक डेग रुकि गेल. बड्ड दुखद जे एखनो मिथिलाक फ़िल्मी शिशु ओंघरा रहल अछि.
बहुत कालान्तर मे मुरलीधर अपन फ़िल्म 'सस्ता जीनगी महग सेनूर' आ 'सजनाके अंगनामे सोलर सिंगार' केर सफ़ल निर्देशन सं, विकास झा अपन 'मुखिया जी' सं आ मनोज झा 'गरीबक बेटी' आ 'सोहागिन' आदि सं मैथिली सिनेमाक विकलांगता कें दूर करबाक भागीरथी प्रयास कयलनि मुदा किछु खन चललाक बाद मैथिली सिनेमाक डेग रुकि गेल. बड्ड दुखद जे एखनो मिथिलाक फ़िल्मी शिशु ओंघरा रहल अछि.
— भास्कर झा


text:
|| निक्की प्रियदर्शिनीक किछु कविता ||
१). हम छी तँ
बिनु वेग नहि उठैत अछि संवेग मन मे
जौं भरि ली हुंकार, संग त्रेण मन मे
बदलि सकैत छी नभ आओर धरा कें, विश्वक मानचित्र मे
हम छी तँ युग अछि आओर इतिहास जग मे
हम करैत छी आह्वान सभ सँ कल्पनाक संग मे
विश्वक एक कोटि एक जाति एक रूप मे
हमर इच्छा ई सदिखन हो समर्पित जीवन मे
हम छी तँ युग अछि आओर इतिहास जग मे
नव चेतना, नव जागरण सँ उद्वेलित धरा मे
रस भाव सँ भरल पूरित समाज मे
कि सुनब अहाँक राग आ द्वेष कंठ मे
हम छी तँ युग अछि आओर इतिहास जग मे
किएक देखैत छी भरिकए भोगक ज्वाला आँखि मे
हमहुँ क' सकैत छी, विरोध आ प्रतिरोध जग मे
गर्जन क' सकैत छी, जेना बिजुलि हो गगन मे
हम छी तँ युग अछि आओर इतिहास जग मे।
२). अहाँ अहीं सन
अहाँ अहीं सन
छोट, कोमल आ शांत ह्रदय सन
सुन्दर आ सौम्यता सँ प्रस्फुटित पुष्प सन
अमावस्याक घोर अन्हार गुज्ज राति सन
दुख आ विवशता सँ भरल घैल सन
अहाँ अहीं सन
क्रोध आ निर्दयताक अग्नि मे जरैत काठ सन
सजीव रहितो निर्जीव वस्तु सन
जानकी, मंदोदरी आ उर्मिलाक त्याग सन
माँ, बेटी, बहिन, पत्नी आ प्रेमिकाक स्वाभाव सन
अहाँ अहीं सन
आधुनिकता आ पौराणिकताक धुरी वा लटकैत पिंड सन
कुल आ मर्यादाक कहार सन
नदीक दू किनार सन
बढ़ैत आ घटैत गंगाक धार सन
अहाँ अहीं सन
मनोरथक लेल बलिदानक निरीह छागर सन
जीवन आ मृत्युक अनुभव करैत संसार सन
ह्रदय, करुणा आ प्रेमक महासागर सन
सम्पूर्ण जगतक मातृत्वक भण्डार सन
अहाँ अहीं सन।
३). दर्द आँखि मे नहि मन मे
आँखि संबोधक अछि तँ मन विचारक
आँखि प्रश्न अछि तँ मन उत्तर
आँखि मे आशा अछि तँ मन मे संवेदना
दर्द आँखि मे नहि मन मे होइत अछि
दर्द कें देखि आँखि तँ बंद भ' जाइत अछि
मुदा मन मे ओ अविस्मरणीय जकाँ समा जाइत अछि
आँखिक सीमा सीमित अछि
मुदा मनक सीमा नहि जानि कतेक
परंपरा आ आधुनिकता एक दोसराक पूरक अछि
आधुनिकताक देखि आँखि
ओकरा मे समाहित भ' जाइत अछि
मुदा मन परम्पराक विचार करैत रहैत अछि
मन चंचल अछि आ आँखि अति चपल
तें आवश्यकता अछि प्रेम करुणा आ सौहार्दक
ताकि मन विचलित नहि होए
आ आँखि स्थिर नहि।
__________________________
निक्की प्रियदर्शिनी मैथिली कविताक नव्यतम पीढ़ी सँ सम्बद्ध कवियित्री छथि एवं वर्तमान मे मैथिली साहित्यक परिदृश्य मे जे किछु युवा स्त्री स्वर सभ अभरैत छथि ताहि मे हिनक नाम प्रमुखताक संग लेल जाइत अछि। कविताक संग-संग गद्य-लेखनक क्षेत्र मे सेहो निरन्तर सक्रिय निक्कीक एकटा निबंध-संकलन 'देखल जा सकैछ' शीर्षक सँ दृश्य मे छनि। एकर अतिरिक्त विभिन्न पत्र-पत्रिका मे नियमित कविता, निबंध आदि प्रकाशित आ सम्पादकीय सहयोग। संस्कृत-निर्मली, सुपौल निवासी निक्की सँ nikky0283@gmail.com पर सम्पर्क कएल जा सकैत अछि।


text:
राजविराज : मिथिला राज्य आ मैथिली भाषाकें सुनिश्चितताक मांग करैत मैथिली साहित्य परिषद् राजविराजद्वारा प्रमुख जिल्ला अधिकारी मार्फत प्रधानमन्त्रीसहित सम्बन्धित निकायकें बीतल बृहस्पतिदिन ज्ञापनपत्र पठाओल गेल.
परिषद्क अध्यक्ष शुभचन्द्र झाक नेतृत्वमे मैथिलीकर्मी सभक टोलीद्वारा सहायक प्रमुख जिल्ला अधिकारी बेद बहादुर कार्कीमार्फत ज्ञापन पत्र देल गेल. उक्त टोलीद्वारा प्रधानमन्त्री सुशील कोइराला, संविधान सभाक अध्यक्ष सुवास नेम्वाङ्ग, सहमति सम्वाद तथा वार्ता समितिक अध्यक्ष डा. बाबुराम भट्टराईकें संबोधनमे अलग-अलग ज्ञापन पत्र देल गेल.
सम्बिधान सभाद्वारा लोकतान्त्रिक गणतन्त्र नेपालक सम्बिधान निर्माणक कार्य भ' रहल आ संघीयता अन्तर्गत राज्य पुनर्संरचनाक लेल पहिचानक विभिन्न आधार सभ प्रस्तुत भ' रहल कहैत भाषिक आधारमे मिथिला राज्य बनबाक मांग कएल गेल अछि. भाषाक आधारमे गठित राज्यमे राष्ट्रिय एकताक सम्भावना बढि रहल ज्ञापन–पत्रमे उल्लेख अछि.
(रिपोर्ट : करुणा झा)
Tags: हालचाल हालचाल : ओहिपार


text:
मनोहर बाबूकेँ के नै चिन्है छै?समाजकेँ दहेज मुक्त करबाक संकल्प लेने छथि मनोहर बाबू ।कतेको बेर ,कतेको मंचसँ दहेजक विरोधमे भाषण देने छथि ।दहेज लेनाइ-देनाइकेँ सबसँ पैघ पाप बुझै छथि ।
आइ इलाका भरिमे हुनक नामक चर्चा छै ।जनताक नजरि हुनक जेठ बेटाक विआहक कार्डपर छै । कार्डपर की रहतै ,ओहिपर छपल एकटा पाँतिपर टकटकी लगेने छै लोक ।जे पाँति छल "ई विआह दहेजक दानवी क्रियाकलापसँ कोसों दूर अछ
मनोहर बाबूक घरपर कऽर-कुटुमक भीड़ जुटल छै आ मनोहर बाबू दुनू प्राणी एकटा घरमे बतियाइत छथि ।
मनोहर बाबू-"इ विआह आइ हेबाक अछि मुदा लागि रहल छै जे नै हएत ।"
पत्नी-"से किएक ? विआह किए नै हेतै?"
मनोहर बाबू-"साँझक चारि बाजि गेलै मुदा तीलकक 12 लाखमेसँ 50 हजार टाका एखनो बाँकिए अछि ।"
अमित मिश्र


text:
बिहार स दिल्ली तक करोड़ों मुसलमान कुर्बानी क पाबनि ईद उल जुहा परम्परागत तरीका स धार्मिक उल्लास क संग मनेलक। एहि अवसर पर भागलपुरक सांसद शाहनवाज हुसैनक दिल्ली स्थित आवास पर आयोजित समारोह मे पेज-3 आ जेल क निर्माता निर्देशक मधुर भंडारकर अपनी कनिया संग पहुंचलाह।
सर्वाधिकार सुरक्षित। इसमाद डॉट कॉम मे प्रकाशित सभटा रचना आ आर्काइवक सर्वाधिकार रचनाकार आ संग्रहकर्त्ता लग सुरक्षित अछि। रचना क अनुवाद आ पुन: प्रकाशन वा आर्काइव क उपयोग लेल इ-समाद डॉट कॉम प्रबंधन क अनुमति आवश्यक। प्रबंधक- छवि झा, संपादक- कुमुद सिंह, राजनीतिक संपादक- प्रीतिलता मल्लिक, समाचार संपादक- नीलू कुमारी। वेवसाइट क डिजाइन आ संचालन - जया झा।
हमरा स संपर्क: esamaad@gmail.com


text:
अपन जनप्रतिधि लोकनि उदासीनता देखि शर्म महसूस होईत अछि, एहिलेल अपन सहयोग सँ सड़क के गड्ढ़ा सब भरेलौ :: मिथिला आँदोलनकारी अमित झा
अपन जनप्रतिधि लोकनि उदासीनता देखि शर्म महसूस होईत अछि, एहिलेल अपन सहयोग सँ सड़क के गड्ढ़ा सब भरेलौ :: मिथिला आँदोलनकारी अमित झा
हरलाखी विधानसभा के सोनई पंचायत में सड़क के दुर्दशा भेल अछि आ लोक त्रस्त छथि। रामाशीष यादव, रामनरेश पाँडे, शालीग्राम यादव सँ लय क वर्तमान के सुशासन सरकार के अनुकंपा प्राप्त विधायक तक के.40 सालक समाजवादी, वामपंथी, बिहारवादी सँ लय राष्ट्रवादी विधायक तक के कार्यकाल में एहने दुर्दशा रहल एहि क्षेत्रक सड़क के।
पलायन के देवार तोड़ि अपन मिथिला, अपन गाम में किछु करबाक उद्देश्य सँ आयल समाजसेवी अमित झा जिनक.कि आटो चलैत छनि एहि क्षेत्र में। बेर-बेर समस्या देखैत आ पछिला दिनक बारिश में हिनक आटो पलटि गेल छलनि चलैत काल में एहि सड़क पर। आई अमित जी अपन खर्च सँ पाँच टेलर इंटा मंगाकय रोड के गड्ढा सब भरवेलाह।
विदित होई कि अमित जी सतत एक महीना सँ दरभंगा, मधुबनी आ सीतामढ़ी सँ बाहर सँ आयल लोक सबके स्टेशन सँ घर निशुल्क छोड़य छलथि आ अपन क्षेत्र लेल सतत तत्पर रहय छथि।
अमित जी द्वारा कयल ई काज इलाका के लोक लेल लाभकारी भेल आ ई गौरवान्वित करैत अछि जनता के मुदा जनप्रतिधि लोकनि के लेल ई शर्म के बात होबाक चाही जे अहाँक क्षेत्र के टूटल सड़क जनता के परेशानी त दैए रहल अछि आ सोशल मीडिया में सड़क के फोटो सँ देशभरि में बदनामी भय रहल अछि, डूबि मरू हे अनुकंपावला विधायक आ साँसद।


text:
नवका- पुरनका लेख सर्च करु...
दरभंगा के संजय कौन बनेगा करोड़पति मे जीतलाह 25 लाख...
( वीडियो लास्ट मे अछि)
कौन बनेगा करोड़पति मे सोमदिन 12 सितंबर के दरभंगा के संजय कुमार चौधरी जी 25 लाख रुपया जीतलाह.
संजय कुमार चौधरी जी दरभंगा के खानपुर के छथिन्ह. संजय जी बड़ नीक खेललाह. संजय जी 50 लाख के सवाल पर श्योर नहिं छलाह जे जवाब सही अछि आ गलत... ताही लेल ओ खेल सं बाहर भ गेलाह.
मुदा ओहि सवाल के जवाब सही छलन्हि. संजय जी रिस्कनहि लेलाह से नीक करलाह. कई बेर रिस्क खतरनाक भ जाएत अछि आओर हाथ मे आएल रकम सेहो चलि जाएत अछि.
संजय जी दरभंगाक एकटा पिछड़ल गाम सं छथिन्ह. सभ मैथिल लोक के हिनका सं प्रेरणा लेबाक चाही. हिनका जकां आगां अएबाक चाही.
संजय जीक कहनाय छलन्हि जे हुनकर गाम शिक्षा के मामला मे पिछड़ल अछि आओर हुनकर गाम सं अखन धरि सिर्फ 5टा लोक बीए सं आगां के पढ़ाई करने छथिन्ह. जेहि मे सं चारिटा सिर्फ हुनकर अपन परिवार सं छनि.
ई पूरा मिथिलाक तस्वीर अछि. गाम-देहात मे अखनो पढ़ाई-लिखाई के नीक इंतजाम नहि अछि. लोक के पढ़य-लिखय लेल 10-10...15-15 किलोमीटर दूर जाए पड़य छनि.
ई तं लोक मे पढ़ाई के प्रति ललक अछि जे अपन बाल-बच्चा के ओतेक दूर भेजिओ कs पढ़ाई कराबय छथिन्ह.
सभ किछ सरकारे पर नहि छोड़ल जा सकैत अछि. एहि के लेल अपन अलग मिथिला राज्य के मांग करय वाला तथाकथित नेता सभ सेहो पूरा जिम्मेदार छथिन्ह. हुनकर सभक ध्यान पूरा के पूरा राजनीति पर रहय छनि. मिथिला...मैथिलीक... इलाका के विकास के बारे मे किछ नहि सोचय छथिन्ह आओर किछ नहि करय छथिन्ह.
बस बड़का-बड़का हांकैत रहताह. ई करि रहल थी तं ओ करि रहल छी.
बिहार सं बाहर गुजरात...आओर साउथ तरफ जाsक देखिऔ नेता सभ अपन इलाका केर विकास के लेल कतेक मेहनत करैत अछि. मुदा मिथिला मे तं कि कहल जाए.
खैर संजय जी अपन पढ़ाई... जनरल नॉलेज के बल पर दरभंगा... मिथिलाक माथ नीच नहि होबय देलाह. नीक खेललाह.. 25 लाख टका जीतलाह.
अगर लोक मे जागरूकता होए... पढ़ाई –लिखाई के नीक प्रबंध होए तं एहन मंच पर बेसि सं बेसि मैथिल सफल होएताह.
पिछला दिन परिहारपुर... राजनगर मधुबनी के एकटा महिला सेहो आएल छलीह आओर नीक प्रदर्शन करलीह.
हिनका सभ के हमर...हेलो मिथिलाक बधाई...शुभकामना.
एहि ठाम हम 12 तारीख के कौन बनेगा करोड़पति के पूरा वीडियो राखि रहल छी. जे लोकनि नहि देखि पएलाह एहिठाम देख सकय छथिन्ह.
सदस्यता लें टिप्पणियाँ भेजें (Atom)


text:
नवका- पुरनका लेख सर्च करु...
जनसंख्या नियंत्रण के लेल अभियान...
जनसंख्या नियंत्रण के लेल बिहार सरकार एकटा विशेष अभियान चलाएत. एहि के लेल सरकार विशेषज्ञ के मदद सेहो लेत. मुख्यमंत्री नीतीश कुमार के कहनाय छनि जे जनसंख्या नियंत्रण के क्षेत्र मे तमिलनाडु के पूर्व मुख्यसचिव टीबी एंटनी नीक काज कएने छथिन्ह. एहि लेल सरकार हुनकर सेवा लेबय के बारे मे सोचि रहल अछि. मुख्यमंत्री इहो कहलथिन्ह जे एकरा लेल जनसंख्या नियंत्रण परिषद बनाएल जाएत.
अखन अगर जनसंख्या के हिसाब सं देखल जाए त बिहार मे एक किलोमीटर मे 880 लोक रहय छथिन्ह. जे देश के जनसंख्या घनत्व के हिसाब से काफी ज्यादा अछि. ओना दरभंगा...पटना सभ के देखल जाए त एहिठाम एक किलोमीटर मे 1300 लोक रहय छथि. एहि लेल जनसंख्या नियंत्रण कार्यक्रम के महत्व बढ़ि जाएत अछि. एहि के लेल लोक के जागरूक करय के जरूरत अछि. एहि के लेल सरकार के कहनाय अछि जे सघन अभियान चलाएल जाएत मुदा एहि मे कोनो जोर जबरदस्ती नहि कएल जाएत. बस लोक के समझाबय... जागरूक करय के काज कएल जाएत.नीतीश जी राज्य मे जनसंख्या पर नियंत्रण के लेल... अभियान चलाबय के लेल सॉफ्टवेयर के महारथी बिल गेट्स सं सेहो सहयोग चाहैत छथिन्ह. बिल गेट्स फाउंडेशन दुनिया भर मे जनसंख्या नियंत्रण ओर दोसर सामाजिक सरोकार वाला सेवा के काज सं सेहो जुड़ल अछि.
सदस्यता लें टिप्पणियाँ भेजें (Atom)